Na Graničnom prelazu Rača otkriveno pet lažnih PCR testova - Svet - Dnevni list Danas\nPočetna » Svet » Na Graničnom prelazu Rača otkriveno pet lažnih PCR testova\nSlužbenici Granične policije Bosne i Hercegovine otkrili su pet falsifikovanih PCR testova na korona virus na graničnom prelazu Rača, tokom redovne kontrole ulaska stranih državljana u zemlju.\n0Piše: Beta 08. aprila 2021. 17.28\nU saopštenju Granične policije BiH je navedeno da su lažni PCR testovi otkriveni juče kod jednog kineskog državljanina i četiri državljanina Severne Makedonije, o čemu je obavešten i tužilac Okružnog javnog tužilaštva u Bijeljini.\n„Zbog postojanja osnova sumnje da je počinjeno krivično delo falsifikovanje isprave, o dogadjajima je obavešten tužilac Okružnog javnog tužilaštva u Bijeljini, prema čijem su nalogu predmeti ustupljeni službenicima Stanice granične policije Sremska Rača Ministarstva unutrašnjih poslova Srbije“, navodi se u saopštenju.\nU proteklom periodu, od septembra 2020. do 31. marta 2021. godine, policijski službenici Granične policije BiH su otkrili više od 80 falsifikovanih PCR testa na korona virus.\nNajviše falsifikovanih testova bilo je kod državljana Turske, Kine, Severne Makedonije, Nemačke i Slovenije, naveli su iz Granične policije BiH.\nepidemija, Korona virus, PCR testRača\nGrađani koji se u Sloveniju vraćaju iz država sa crvene liste moraju da imaju negativan PCR test


Od sutra rad kafića i u zatvorenom prostoru do 22 sata - Glas Zaječara\nHome Društvo Od sutra rad kafića i u zatvorenom prostoru do 22 sata\n„Neće biti ni muzike, bilo da je u pitanju živa muzika ili ona koja se pušta putem kompjutera“, rekao je epidemiolog.\n„Virus je tu u našem okruženju i moramo biti svesni da s njim još nismo završili i da nas čeka teška borba“, rekao je Tiodorović.\n„Sačekaćemo još malo, ništa se u ovoj oblasti ne može planirati. Kad budemo sigurni da imamo ispod 100 novoinficiranih dnevno, odnosno kad dostignemo 60 ili 70 odsto kolektivnog imuniteta možemo razmišljati da pustimo sve da normalno funkcioniše“, kazao je Tiodorović.\n„Moramo omogućiti i radi se na tome da i oni koji se iz opravdanih, zdravstvenih razloga nisu mogli vakcinisati, koriste odredjene benefite uz negativan PCR ili antigenski test. Tu moramo poštovati ljudska prava u celini“, dodao je Tiodorović.\nPrethodni tekstU Zaječaru još 14 novoobolelih od korona virusa


Šefica francuske ekstremne desnice Marin Le Pen krenula u predsedničku kampanju\nBeta 12. septembra 2021. 16:35\nŠefica francuske ekstremne desnice Marin Le Pen danas je krenula punom snagom u predsedničku kampanju, sedam meseci od izbora na kojima ankete pokazuju da će ponovo u drugom krugu ona biti sa sadašnjim predsednikom Emanuelom Makronom.\nOna je privremeno poverila vodjstvo svoje partije Nacionalno okupljanje 26-ogodišnjem potpredsedniku stranke Žordanu Bardeli, koji će od ponedeljka preuzeti kormilo pokreta prezaduženog i potresenog zbog poraza na junskim regionalnim izborima.\nPred oko 900 aktivista u rimskom teatru u Fredžisu, na jugu Francuske, Le Pen je rekla da će predsednički izbori biti ne samo izbor društva kao prethodni već da će to biti izbor civilizacija. Obećala je da će braniti francusku „slobodu“.\n„Stižemo na raskrsnicu gde jedan put vodi u ponor a drugi na vrh“, rekla je Le Pen.\nDanas je izjavila da kreće u predsedničku trku i socijalistička gradonačelnica Pariza An Idalgo. Idalgo je favorit da osvoji nominaciju za predsedničkog kandidata svoje Socijalističke partije, prenosi agencija AP, mada joj ankete daju male šanse da udje u drugi krug izbora.\nSadašnji francuski predsednik Makron (Emmanuel Macron) i Le Pen ostaju favoriti na predsedničkim izborima zakazanim za proleće 2022. godine, i oboje bi ušli u drugi krug kao i na prethodnim izborima, preneo je pre nedelju dana pariski list Figaro rezultate najnovije ankete javnog mnjenja.


Kremlj hvali Tillersona, kandidata za državnog sekretara SAD\nVladimir Putin i Rex Tillerson, kandidat za američkog državnog sekretara, na energetskom summitu in St. Petresburgu, 21. juna 2013.\nPortparol ruskog predsjednika Vladimira Putina, Dmitrij Peskov pohvalio je izvršnog direktora Exxon Mobila, Rexa Tillersona kao profesionalca, te odbacio sugestije da Tillersonove veze sa Rusijom i Putinom mogu uticati na njegov rad ukoliko postane američki državni sekretar.\nViše američkih medija je u petak je citiralo savjetnike izabranog predsjednika SAD Donalda Trumpa, koji su naveli da Tillerson, čija naftna kompanija ima ekstenzivne poslovne interese u Rusiji, slovi kao glavni kandidat za preuzimanje dužnosti američkog državnog sekretara.\nTillerson je kritikovao američke sankcije uvedene Rusiji zbog miješnja u situaciju u Ukrajini, što je natjeralo Exxon Mobil da odustane od nekih projekta.\nPutin je Tillersona nagradio državnim Ordenom prijateljstva 2013.\nPutinov portparol, Dmitrij Peskov nagovijestio je u ponedjeljek da bi takva veza ukoliko Tillerson dobije takvu funkciju bila drugorazredna.\nPeskov je novinarima rekao da je "biti državni sekretar veoma različito od vođenja kompanije, čak i tako velike.U takvim okolnostima sve simpatije, da tako kažem, postaju sekundarne" navodi Interfax.\n"Jedina stvar koja ostaje važna je spremnost da se demonstrira konstruktivan stav i bude profesionalan" rekao je Peskov dodajući "nadamo se da će se to dogoditi" bez obzira na to ko će postati novi državni sekretar.\nPeskov je rekao da Tillerson imao puno kontakata sa ruskim zvaničnicima kao izvršni direktor svoje kompanije i da "obavlja svoje dužnosti vrlo profesionalno".


dzenan loncarevic Arhiva - PRess Serbia | PR PRess team\nReper Pavle Bošković, poznatiji kao Gazda Paja, javno je ismejao pevača Dženana Lončarevića, koji je zakazao dva koncerta u Kombank dvorani, i to u jeku...\nDženan Lončarević o životu tokom pandemije koronavirusa\nPoznati pevač Dženan Lončarević pre tri dana objavio je novu pesmu i spot i tim povodom se iz svog rodnog Prijepolja uključio u program televizije K1. Kako je...\nDženan Lončarević, koji danas proslavlja 45. rođendan, srednju muzičku školu svojevremeno je upisao u Sarajevu, a prvi instrument koji ga je zainteresovao bila...\nPevač osudio mlade kolege koje žele da se proslave učešćem u nekom rijaliti formatu Pevač Dženan Lončarević rekao je da je njegovim kolegama koje gledamo u...\nLexington, Dženan i Projekat bend pred punim Tašom sinoć otvorili festival!\n„Impero Music Week“, festival kojim ove godine započinjemo leto, sinoć je na Tašmajdanu otvoren nasupima „Projekat benda“, Dženana Lončarevića i Leksington...\n„Impero Music Week“ koji će biti održan od 1. do 3. juna na Tašmajdanu, svojim nastupima otvoriće Dženan Lončarević, „Projekat“ bend i omiljeni sastav mnogih...\nUz emotivne pesme Dženana Lončarevića već godinama plaču mnoge devojke javno, a pojedini muškarci krijući. On je priznao da je mnoge tuge preživeo, ali da je...\nDzenan Lončarević nastupa u sredu, Lukas najavio pop-rok spektakl za četvrtak veče Od početka nove letnje sezone splav PORT postavlja visoke standrarde u...\nZvezde pevaju zvezde 2 uskoro samo na Radiju S Počelo snimanje druge sezone najvećeg radijskog projekta na Balkanu! Nakon uspešne prve sezone najvećeg...\nPopularni pevači Milica Pavlović i Dženan Lončarević nastupili u okviru velike letnje šoping groznice koja je tokom vikenda održana u Stadion Shopping Centru...


Tenzije nakon utakmice Švajcarske i Srbije na Mundijalu u RUsiji ne jenjavaju ni nekoliko dana kasnije. Nakon tuče Srba i Albanaca u Cirihu, novo nasilje prouzrokovano provokacijama izbilo je u još jednom švajcarskom gradu - Lucernu:\nBITKOIN JUTROS Kriptovalute beleže blagi trend rasta\nRATARI U ŽITIŠTU NE KORISTE BESPLATNO OSIGURANJE USEVA "U budžetu ostalo 1,3 miliona dinara"\nNjeno vreme će tek doći! Ivana ZAVRŠILA takmičenje u Tokiju, Belgijanka ipak prejaka!\nSRBIJA "GAZI" REDOM: ČETIRI OD ČETIRI! Svet je ponovo gledao basketašku magiju iz zemlje košarke!\nPEVALI ZA 300 EVRA, A SAD UZIMAJU I DO 10.000 Pevačima skočila cena posle "Zadruge", ovo su cifre! Evo i koliko Ša zarađuje\nNAPUSTILA RIJALITI I POSTALA STJUARDESA Vratila se u Srbiju zbog VELIKOG RAZLOGA, a evo kako Ivana danas izgleda


RTCG - Radio Televizija Crne Gore - Nacionalni javni servis :: Društvo :: "CG primjer u oblasti ostvarivanja održive životne sredine"\n02. 11. 2020. 21:40 >> 21:40 0\n"CG primjer u oblasti ostvarivanja održive životne sredine"\nDejvid R. Bojd, specijalni izvjestilac UN-a za ljudska prava i životnu sredinu je u svom zvaničnom izvještaju Vijeću UN-a vezano za napredak u oblasti ostvarivanja prava na sigurnu, zdravu, čistu i održivu životnu sredinu uvrstio primjer Vlade Crne Gore, saopšteno je iz Ministarstva održivog razvoja i turizma (MORT).\n"Vjerujem da će dobra praksa prikazana kroz primjer Vlade Crne Gore inspirisati druge u suočavanju sa globalnom ekološkom krizom i promovisanju prava na sigurno, čisto, zdravo i održivo okruženje“, stoji u pismu Bojda.\nIzvještaj je predstavljen 27. oktobra Generalnoj Skupšrini UN-a u Njujorku, a u paragrafu 11 Aneksa koji se odnosi i na Crnu Goru, stoji:\n"Ustavi predstavljaju vrhovni zakon svih država i takođe odražavaju najdraže vrijednosti društva. Postoji 110 država u kojima pravo na sigurno, čisto, zdravo i održivo okruženje uživa ustavnu zaštitu. Posebno je ohrabrujuće što mnoge države sada u svoje nacionalne ustave uključuju odredbe koje se odnose na značaj prirode, ekosistema i biodiverziteta. Ustavne odredbe koje se odnose na zaštitu vrsta, flore i faune, ekosistema, prirode i biodiverziteta nalaze se u više od šezdeset ustava.“\n"Izvještaj g-dina Dejvida R. Bojda je veoma značajan za Crnu Goru, obzirom da se radi o velikoj pohvali koju je Crna Gora dobila kada je riječ o vođenju politike životne sredine", istakli su iz MORT-a.\nŽivotna sredina Dejvid R. Bojd\n2021. godina šesta najtoplija u istoriji\nEvropi potrebni inkluzivni i otporni gradovi\nResursi ograničeni, zaštita planete polazi od pojedinca\nCrna Gora napreduje, ali mora ubrzati reforme


Omladinska škola Radničkog 1923 na stazi uspeha | Kragujevački sport\nOmladinska škola Radničkog 1923 na stazi uspeha\n22. decembra 2013. | Kategorija: Fudbal,Mlađe kategorije\nOmladinska škola kragujevačkog superligaša nastavila je sa dobrim rezultatima i u 2013. godini. Dobar rad u Radničkom 1923 dobija svakodnevno priznanja od strane FSS. Filip Kostić, izdanak ove škole, sada prvotimac holandskog Groningena, već uveliko nastupa za mladu reprezentaciju Srbije, a njegovim stopama krenuli su i sadašnji prvotimci Radničkog Ivan Petrović i Lazar Rosić.\nTek završeni jesenji deo prvenstva u mlađim ligama Srbije, doneo je nove uspehe Kragujevčanima.\nOmladinci Radničkog nalaze se na sedmom mestu prvenstvene tabele, a njihov golman Marko Kostić izabran je u idelan tim jesenjeg dela šampionata, sa prosečnom ocenom 6,92. Međutim, nijedan igrač Radničkog do sada nije dobio poziv u reprezentativnim selekcijama.\nKod kadeta, najbolje plasirani je štoper Bojan Gočanin, sa prosečnom ocenom 7,04, ali na opšte iznenađenje, on nije našao svoje mesto među najboljih jedanaest igrača jesenjeg dela prvenstva. Kadeti Radničkog su polusezonu završili na visokom sedmom mestu.\nSelektor kadetske reprezentacije Srbije Branislav Nikolić imao je uvid u rad i kvalitet ove selekcije, pa je u dva navrata pozivao članove Radničkog.\nNa prvom okupljanju, kada je odigrana prijateljska utakmica protiv Republike Srpske, pozvani su u Jovan Lukić i Bojan Gočanin (1997. godište), kao i godinu dana mlađi napadač Željko Goljović, koji se za taj poziv selektoru odužio i jednim pogotkom, ujedno i njegovim prvencem u nacionalnom dresu.\nNa drugom okupljanju pred utakmicu sa Hrvatskom, pozive su, pored Jovana Lukića i Bojana Gočanina, dobili još i Andrija Srećković i golman Lazar Miković. Ipak, „gusto sito“ prošao je samo Bojan Gočanin, koji je nastupio u drugom meču protiv Hrvatske, koji je završen bez golova.\nPioniri Radničkog nastavili su tradiciju dobrih rezultata i ovu jesen su završili na šestom mestu prvenstvene tabele, uz utakmicu manje, obzirom da Loznica nije obezbedila neophodne uslove za odigravanje meča poslednjeg kola. U idealnom timu Pionirske lige Srbije svoje mesto našao je samo Božović, sa prosečnom ocenom 7,02, što je prilično iznenađenje. Već dugi niz godina u prvom planu ove selekcije su Dušan Marković i Filip Đurović, koji se trenutno nalaze na kampu FSS u Staroj Pazovi, a od 20. decembra tamo će se naći i Filip Miletić, Nikola Simonović i Aleksandar Mitrović (sva trojica su 2000. godište).\n„Kompletno rukovodstvo kluba, a pogotovo mi u omladinskoj školi, izuzetno smo zadovoljni radom trenera i ostvarenim rezultatima. Dokaz da radimo kvalitetno su i ovi pozivi za reperzentativne selekcije. Napomenuo bih da je ove godine generacija 1998. osvojila prestižni Međunarodni turnir u Atini, pod nazivom “Petros Tyakanikas“, a prvo mesto na ovom turniru sledeće godine braniće generacija 1999. Krajem aprila, naši pioniri 1999. i 2000. godište, učestvovaće na Međunarodnom turniru u francuskom gradu Nantu, pod nazivom “Mondijal Sent Pjer“.\nIstakao bih i da se kvalitetno radi u kategorijama predtakmičara, koji vode bivši prvotimci našeg kluba. Tako je generacija 2004, nakon drugog mesta na turniru “Max sport Cup“ u Staroj Pazovi, dobila poziv od agenta Barselone da sledeće godine učestvuje na međunarodnom turniru “Barselona football festival“. Na kraju bih napomenuo da u radu naše omladinske škole imamo neophodnu podršku našeg predsednika Milenka Marjanovića, što dovoljno govori da klub misli na svoju budućnost.“ – reči su sekretara Omladinske škole Radničkog 1923 Ivana Beričića.\nNa slici: kadeti Radničkog, reprezentativci Srbije\nStartovala omladinska škola FK Radnički 1923\nŠkola za arbitre u ekspanziji\nMinimalan trijumf omladinaca Radničkog 1923\nĐorđević poslednje pojačanje Radničkog 1923


N 3 M 7R2\n7QA 925 BYD\n4 3 T 2 I9P\nSajam nameštaja u Istanbulu privlači globalno interesovanje\nDugo očekivani sajam nameštaja u Istanbulu, kako od strane turske tako i od globalne industrije nameštaja, privlači sve veću pažnju iz dana u dan. Očekuje se da ova izložba ostvari značajan uticaj u industriji nameštaja na međunarodnom nivou. Izložbeni prostor rezervisan za sajam, gde se vodeći brendovi industrije udružuju, skoro je rasprodat.\nBudite među vodećim brendovima da postanete brend\nProizvođači nameštaja dolaze zajedno sa vodećim turskim brendovima pod isti krov kako bi pronašli mogućnosti za plasiranje svojih proizvoda u inostranstvo. Izlagači će takođe imati koristi od domaćih i međunarodnih kupovnih podataka CNR Holding-a nagomilanih kroz 15 godina organizovanja sajmova. Ovi podaci će ih postaviti korak dalje u promovisanju svojih brendova i proizvoda na globalnim tržištima. Zauzimajući svoje mesto među ključnim igračima, izlagači imaju za cilj da iskoriste veliki broj gostiju u Istanbulu.\nIzlagači koji žele da plasiraju svoje proizvode u inostranstvo imaće priliku da sklope nove poslovne veze kroz bilateralne razgovore sa distributerima i franšiznim firmama stranih brendova, kao i da prodaju svoje proizvode na licu mesta.\nSajam nameštaja u Istanbulu organizuje CNR Holding company Pozitif Fairs u saradnji sa MOSDER-om i otvoriće vrata 6. novembra na CNR EXPO.


Sasvim je neverovatno da je tako poznata osoba mogla godinama da skriva jednu porodicu od druge\n20.10.2020. - 11:44h Autor: jutarnji.hr\nBivša supruga poznatog fudbalera Patrisa Evra doživela je šok kad je saznala da ju je suprug prevario s drugom ženom, piše The Sun. Međutim, pravi hladan tuš je usledio kada je saznala da francuska legenda ima s ljubavnicom i dvoje dece.\nSandra (39) je novinarima rekla da je saznala da je Patris u Las Vegasu pre nekoliko godina upoznao doktorku Garijelu Birli (32).\nUbrzo nakon toga su stupili u ljubavnu vezu, iako je Patris bio u braku sa Sandrom s kojom ima dvoje dece. Patris(39) je nastavio da se viđa sa Gabrijelom i kada su se vratili u Ujedinjeno Kraljevstvo.\nGabrijela, njena sestra Rebeka (36) i majka Maria (56) su odletele u Brazil da bi videle Evru kako igra za Francusku na Svetskom prvenstvu 2014. Na društvenoj mreži su postavili fotografiju na kojoj se može videti da su na utakmici koja se igrala protiv Ekvadora.\nSledeći dan Sandra je pozirala u majici francuske reprezentacije s brojem 3, kakvu nosi njen suprug.\nProšle nedelje Sandra je otkrila da su ona i Patris na putu ka razvodu nakon 25 godina zajedničkog života. Evra je napustio porodični dom u Parizu u januaru kako bi radio za Sky Sports, a sad živi s modelom Margaux Alexandrom (25).\nSandra, koja je upoznala Evru kad su imali 14 godina izjavila je:\n"Patris je jedini muškarac kojeg sam ikad volela, a prema meni se poneo okrutno."\nProšle noći, izvor blizak Evrinoj porodici u Ujedinjenom Kraljevstvu je kazao: -\n"Sandra će se slomiti nakon ovoga. On je vodio dvostruki život i varao je godinama. Njena deca imaju polubrata i polusestru. To je neverovatna situacija, "piše The Sun.\nPatris EvraSandra Evradvostruki životbrakpar


Beta 10. decembra 2018. 20:05\nNagrade „Vitez poziva“ svečano su večeras na Velikoj sceni Narodnog pozorišta uručene socilogu Jovi Bakiću, novinarki Ljubici Gojgić, tužiocu Goranu Iliću, režiseru Dejanu Mijaču, sociologu Vukašinu Pavloviću i kompozitorki Ivani Stefanović.\n„Dobitnici ovogodišnje nagrade su ličnosti iz različitih oblasti koji su u proteklim godinama svojim odgovornim i profionalnim radom, ali i moralnim i savesnim postupanjem pokazali da univerzalne vrednosti i ‘viteške’ vrline nisu iščezle“, navodi se u saopštenju Lige eksperata (LEX), organizatorima manifestacije.\nUpravnica Narodnog pozorišta u Beogradu Ivana Vujić je navela da su ovogodišnji dobitnici „ne odolevaju, već su ceo svoj život posvetili iskušenju“, a voditelj programa, advokat Božo Prelević rekao da su oni svoju celu karijeru branili opšte vrednosti i da narušavaju „skladnu himnu horskog pevanja u (širem društvu)“.\n„Strah u Srbiji amnestira ljude, pruža im izgovor da rade kako im se kaže. Nažalost, korupcija je prisutnija nego strah, a politička elita (u Srbiji) ljude više kupuje nego što bije“, ocenio je Prelević.\nPrema njegovim rečima, od prošle godine je bilo „mnogo prilika da budemo solidarni“, a jedino odlučno „Ne!“ koje su gradjani uputili vlastima bilo je kada su pokušali da zaustave „udare na institucije“ čije je razaranje jedino moguće „tamo gde ima pokornih“.\n„Pre 18 godina smo pokazali da smo spremni da se borimo za dostojanstven život. Ta borba nije tebalo da se završi već pre 17 godina“, ocenio je Prelević.\nJovo Bakić je kazao da je odlučio da primi nagradu zbog žirija koji „zavredjuje poštovanje“, i zbog prethodnih dobitnika čijem se javnom delovanju divi, i istakao da je potrebno očuvati „gradjanski duh“ i „hladnu glavu“.\nPo njegovoj oceni, bez gradjanske solidarnosti neće biti moguće boriti se za prava protiv „dobro organizovane, primitivne i od naroda otudjene političke elite“.\n„Uzurpatori pokušavaju da javnu stvar – Res pubiku, pretvore u privatnu prćiju… Ispravimo kičmu, podignimo lavu i pogledajmo ništarije pravo u oči“, kazao je Bakić.\n„Nažalost, takvi novinari se bore za radno mesto, radni prostor, platu, zdravlje i često ostaju – ili im se čini – da ostaju sami“, kazala je Gojgić.\nGoran ilić je dodao da je tužno što se u Srbiji za poštovanje zakona dobijaju nagrade, a Dejan Mijač da gradjani treba da budu „postojani i svoji i da nastave da osvajaju svoje prostore“, ma kako oni za početak bili mali.\nVukašin Pavlović je rekao da intelektualci treba da formiraju „poslednju i najširu branu protiv autoritarizma, koji je sve prisutniji ne samo u Srbiji“, a Ivana Stefanović da muzika kompozitora „nije ćutanje, već glasne poruke“ i da mogu gradjanima „da održe čas etike“.\nNagradu proteklih deset godina dodeljuje udruženje Liga eksperata – LEX, na Medjunarodni dan ljudskih prava, u saradnji sa Narodnim pozorištem u Beogradu.


Dva dana je preostalo do početka novog turnira u Beogradu, kojim se potvrđuje da je naš glavni grad pravi dom tenisa. Belgrade open biće spreman da dočeka najbolje tenisere, na čelu sa najboljim igračem sveta Novakom Đokovićem.\nŽreb za novi ATP turnir iz serije 250 biće održan u petak u 19:30h, a teniseri će na terene Teniskog centra Novak već od nedelje.\n„Završavamo sve detalje kako bi novi muški turnir, Belgrade open bio spreman da dočeka najbolje tenisere. Novak je stigao u Beograd, dolaze nam svi naši najbolji teniseri, Krajinović, Lajović, Kecmanović, Đere, stižu i Gael Monfils, Manarino, Šardi, Verdasko, Basilašvili, veliki broj tenisera iz top 50 na svetu. Jako smo srećni i nadamo se lepom vremenu“, kaže Đorđe Đoković, direktor turnira.


Nova usluga na NIS Petrol i GAZPROM benzinskim stanicama: Podignite do 5.000 dinara uz kupovinu - Radio televizija Pančevo\nNova usluga na NIS Petrol i GAZPROM benzinskim stanicama: Podignite do 5.000 dinara uz kupovinu\nDruštvo Ekonomija Najvažnije Vesti\n14. juna 2021. 14. juna 2021. 0363\nNova usluga koja omogućava potrošačima da na NIS Petrol i GAZPROM benzinskim stanicama podignu do 5.000 dinara gotovine uz bilo koju kupovinu, predstavljena je danas u Beogradu.\nSvi kupci, korisnici Visa kartica, mogu prilikom kupovine brzo i sigurno da podignu novac u iznosu od 5000 dinara. Uslugu su zajednički pripremili Naftna industrija Srbije, kompanija Visa i Banka Poštanska štedionica kako bi ispunili zahteve i očekivanja potrošača. Zamenik generalnog direktora NIS-a Anton Čerepanov rekao je da je ta kompanija posvećena stalnom unapređenju kvaliteta usluga i proizvoda u svim segmentima poslovanja.\n– Naš cilj je da stvorimo novu vrednost i za kompaniju, ali i da odgovorimo na zahteve i očekivanja potrošača. Danas činimo još jedan korak ka tom cilju u saradnji sa kompanijom Visa uvodimo mogućnost podizanja gotovine na svim NIS Petrol i GAZPROM benzinskim stanicama. Ova usluga je još jedna potvrda uspešne saradnje koju ostvarujemo sa drugim našim partnerom Bankom Poštanska štedionica”, rekao je Anton Čerepanov, zamenik generalnog direktora kompanije NIS.\nGeneralni direktor kompanije Visa za Jugoistočnu Evropu Vladimir Đorđević istakao je da ta kompanija prati trendove i izlazi sa inovativnim rešenjima.\n– Svi projekti koje plasiramo na ovom tržištu usmereni su na iskustvo klijenta koje će biti jednostavno, brzo i lako. Podizanje gotovine prilikom plaćanja je jako bitna usluga, naročito za delove zemlje gde mreža bankomata nije toliko razvijena. Tako omogućavamo korisnicima usluga Visa kartica, kao i korisnicima usluga NIS-a, da obave dve usluge odjednom, rekao je Vladimir Đorđević, generalni direktor kompanije Visa za Jugoistočnu Evropu.\nSpecijalna savetnica Izvršnog odbora Banke Poštanska štedionica Ivana Milikić istakla je da ta banka sa NIS-om uspešno razvija nove projekte koji ne samo da unapređuju nove tehnologije, već platne usluge na benzinskim stanicama čine efikasnijim.\n– Rezultati te saradnje su više nego značajni i pokazuju posvećenost obe kompanije razvoju proizvoda i usluga, a sve na dobrobit potrošača. Od danas svi korisnici Visa kartice mogu da podižu gotovinu što je posebno značajno za područja gde nije dovoljno razvijena mreža bankomata”, rekla je Ivana Milikić, specijalna savetnica IO Banke Poštanska štedionica\nNIS je prva kompanija u Srbiji koja je uvela uslugu plaćanja uz podizanje gotovine i na ovaj način želi potrošačima da olakša svakodnevne aktivnosti. Za informaciju o tome da li im je ova usluga omogućena i pod kojim uslovima, korisnici mogu da se obrate banci koja im je izdala Visa platnu karticu.


Mitrovačka firma dobila PRVU fiskalizovanu android kasu u Srbiji! - Srem Online\nSrem Online / News / Srem dešavanja / Mitrovačka firma dobila PRVU fiskalizovanu android kasu u Srbiji!\nE-fiskalizacija podrazumeva da svi obveznici fiskalizacije treba da zamene stare uređaje, novim, savremenijim fiskalnim uređajima. Prelazak je počeo 1. novembra 2021. godine i traje do 30. aprila 2022. godine.\nDržava daje subvencije za zamenu fisklanog uređaja, dva puta po 100 evra (100 evra po prodajnom mestu i 100 evra po uređaju). Preko portala ePorezi najpre treba prijaviti lokacije poslovnih prostorija u kojima će se nalaziti kasa, a zatim se prijavljuje za finansijsku podršku. Svi oni koji su otvorili svoje firme do 30.10.2021.godine imaju pravo na finsnsijsku podršku koju dodeljuje država.\nFirma „VB Promet“ iz Sremske Mitrovice je prva u Srbiji fiskalizovala android fiskalnu kasu.\nFiskalni uređaji kompanije “Galeb” čiji su distributeri nude potpuno novi model kasa, sa android operativnim sistemom. Kasa poseduje sertifikovani ESIR (elektronski sistem za izdavanje računa) kao i LPFR (lokalni procesor fiskalnih računa) kako bi mogle da se ispoštuju sve zakonske obaveze koje su propisane novim Zakonom o fiskalizaciji. LPFR je integrisan u uređaje i izuzetno je važan, ukoliko dođe do prekida internet konekcije, on skladišti sve podatke tj. prokucane račune i pri prvom uspostavljanju internet veze, šalje podatke na server.\nPsi lutalice uznemiravaju Laćarce


EU donirala opremu za prevenciju poplava vrednu 6,15 miliona evra – RTV SUNCE Arandjelovac\nHome » Aranđelovac » EU donirala opremu za prevenciju poplava vrednu 6,15 miliona evra\nEU donirala opremu za prevenciju poplava vrednu 6,15 miliona evra\nEvropska unija donirala je Ministarstvu odbrane najsavremeniju opremu za prevenciju poplava. U pitanju je oprema za lasersko snimanje terena iz vazduha, kao i hardver i softver za obradu podataka, pomoću kojih će biti izrađeni digitalni modeli plavnih područja. Projekat je predstavljen na aerodromu „Batajnica“, u vrednosti od 6,15 miliona evra, a finansira se iz IPA fonda uz implementacionu podršku Svetske banke. Šef evropske delegacije u Srbiji Sem Fabrici rekao je da je bolje dati jedan evro za prevenciju, nego 7 evra za saniranje posledica klimatskih promena.\nOvaj avion jedan je od mnogih koji će u naredne dve godine nadletati prostor od skoro 10.000 kvadratnih metara u Srbiji, koji je definisan kao plavno područje.\nTanjug (Jovo Mamula)\nU jednom od ovih aviona biće instaliran LIDAR sistem koji će laserski snimati sve kritične tačke od poplava u Srbiji. Dobijeni materijal šalje se Vojnogeografskom institutu za koji će izraditi karte ugroženosti i karte rizika od poplava. Cilj je da projekat bude završen do 2020. godine.\nAko je nešto naučeno iz iskustva iz 2014. godine, to je da je prevencija u borbi sa klimatskim promenama pola posla.\n„Bolje je investirati 1 evro u prevenciju nego 7 evra u obnovu. Ovo je samo jedan deo paketa u pomoći Srbiji u borbi protiv klimatskih promena. Do sada smo u ovoj oblasti donirali više od 170 miliona evra za prevenciju i obnovu od poplava. Imate sada najsavremeniju i vrlo sofisticiranu opremu i nadam se da ćete je dobro iskoristiti u stvaranju društva otporno na elementarne nepogode“, rekao je Sem Fabrici, šef evropske delegacije u Srbiji\n„Vojnogeografski institut koji je nosilac projekata koji pred sobom ima ozbiljan posao. Što je posao koji će značajno pomoći našoj zemlji da se mnogo uspešnije nosi sa potencijalnim pretnjama, da predviđa događaje i da ide u susret svetu koji se nažalost ne menja na bolje“, izjavio je ministar odbrane Aleksandar Vulin.\nLIDAR sistem pomoći u unapređenju postojeće infrastrukture zaštite od poplava i izgradnji novih, kaže direktor vladine Kancelarije za upravljanje javnim ulaganjima Marko Blagojević. U daljoj borbi sa klimatskim promenama moramo biti brži i efikasni, jer nam, tvrdi Blagojević, vremenske prilike ne idu na ruku.\n„Pred nama je period sa dosta padavina i imaćemo više poplava i toga moramo da budemo svesni. Ova oprema treba da pomogne i u slučaju pripremljenosti, za slučaj poplava… Da možemo sa resursima kojima raspolažemo da delujemo efikasnije“, rekao je Marko Blagojević, direktor vladine Kancelarije za upravljanje javnim ulaganjima.\nVeliku korist od LIDAR sistema imaće i dalje urbano planiranje, kaže Blagojević, jer više neće moći kao ranije da se objekti grade na mestima koja se nalaze na najkritičnijim mestima od plavljenja.\nPrethodna: Od danas skuplje cigarete pojedinih proizvođača\nSledeća: Obuka korisnika za IT sektor


Kuršumlijski socijalisti jedinstveno uz Dačića - Top Novosti\nNaslovna Kuršumlija Kuršumlijski socijalisti jedinstveno uz Dačića\nKuršumlijski socijalisti jedinstveno uz Dačića\nNa izbornoj konferenciji Opštinske organizacije Socijalističke partije u Kuršumliji izabrani su delegati i utvrđeni predlozi za najviše funkcije u Partiji za 10 kongres SPS- zakazan za 22. decembar 2018. godine.\nIzborna konferencija OO SPS Kuršumlija jednoglasno je predložila Ivicu Dačića za predsednika Socijalistitičke partije Srbije, dok je predsednik Okružnog odbora SPS-a Dejan Ćurčić predlozen za člana Glavnog odbora.\nPredsednik OO SPS zahvalio se na učešću svim delegatima, istakavši da je veliki broj učesnika dokaz da socijalisti u Kuršumliji imaju stabilno biračko telo koje je odraz politike koju socijalisti vode u Kuršumliji.\n– Zato je naša uloga da u turbilentnim društveno političkim uslovima budemo stožer okupljanja svih političkih organizacija, da mirimo nepomirljivo, a sve u cilju stvaranja uslova u kojima ce zivot nasih građanki i građana biti dostojan čoveka u 21. veku, kazao je Milan Stepanović.\nOO SPS daje bezrezervnu podršku predsedniku Ivici Dačiću na zalaganju da na međunarodnoj političkoj sceni nastavi sa politikom očuvanja teritorijalne celovitosti Republike Srbije koja se oglada u povlačenju priznanja država koje su priznale kvazi državu Kosovo, imajući u vidu i geopolitički položaj Opštine Kuršumlija.


Nepravedno zapostavljeni alati za promociju biznisa\n26. 01. 2022. u 08:15\nU današnjem svetu u kojem digital preovladava, uobičajena je zabluda da promocija biznisa mora da se oslanja isključivo na digitalno prisustvo i platforme društvenih medija. Ulaganje u online promociju je bez sumnje pametna investicija, ali ono što mali biznisi mogu da nauče od velikih brendova jeste da offline promocija i dalje ima veliki potencijal da efikasno privuče pažnju kupaca, kao i potencijalnih klijenata.\nŠta sve spada u offline promociju?\nOffline promocija poslovanja podrazumeva marketing koji koristi sredstva koja za razliku od onih digitalnih mogu da se dodirnu, osete i iskuse. U ta sredstva, između ostalih, spadaju vizit karte, memorandumi, brošure, flajeri, baneri i slično. U tekstu koji sledi, saznajte kako nedigitalna sredstva za promociju mogu da privuku klijente. Ovi primeri mogu biti od koristi svim vrstama biznisa, bilo da li je u pitanju mala proizvodnja odeće, lokalna poslastičarnica ili škola jezika.\nBrošure i flajeri su savršena opcija za biznise koji žele da privuku lokalno tržište.\nUkoliko postoje određene ključne reči koje se koriste na sajtu biznisa, savet je da se koriste iste te ključne reči u štampanom promotivnom materijalu kako bi se obezbedila dosledna komunikacija i kako bi isti potencijalni kupci mogli da pronađu sajt biznisa na pretraživaču zahvaljujući tim ključnim rečima.\nPosteri i baneri\nPosteri i baneri su odlični alati za brendiranje poslovanja. Istaknuti na dobro odabranoj lokaciji, oni omogućavaju da se poruka brenda jasno vidi i da dopre do velikog broja ljudi. Ako je cilj promocije da publika dođe na web sajt, onda je pametno da se na postere i banere doda QR kod koji će ciljana grupa skenirati i na taj način direktno pristupiti sajtu.\nBrendirana vozila kao pokretna reklama koja radi 24h\nU pitanju je jedan od najefektnijih načina da se za biznis vidi i čuje na što više lokacija.\nBrendiranje vozila nude mogućnost konstantne promocije biznisa i naročito su zgodna kada se vozilo koje će se koristiti kreće u većem gradu gde je saobraćaj izraženiji. Sve što je potrebno jeste da se brendirani auto koristi, bilo da li se ide na sastanke, do kancelarije, benzinske pumpe ili kući nakon radnog dana.\nGde god da se auto nalazi, ljudi će zapaziti vozilo, pročitati poruku koja se nalazi na njemu i nesvesno će postati svesni brenda. U pitanju je je jedan od nenametljivih oblika oglašavanja koje radi za biznis 24 sata 7 dana u nedelji, a čiji efekti će potrajati dugo.\nBrendirani kancelarijski i školski pribor\nKao isplativ način za promociju brenda koji se istovremeno može koristiti i za promociju i kao poklon ističe se brendirani kancelarijski i školski pribor. Ukoliko je cilj da se brend promoviše najširem spektru potrošača, univerzalni (i nimalo skupi) pokloni poput standardnih hemijskih olovki ili memo blokčića odličan su način za širenje poruka. Cilj je da poklon prihvati što više ljudi, ali i da ga koristi na svakodnevnom nivou, kako bi se doprelo do još masovnije publike. Sa druge strane, kao korporativni pokloni za biznis partnere, brendirani pribor je takođe odličan izbor, s tim što će se, u ovom slučaju odabrati nešto ozbiljnije i luksuznije varijante.\nPODRŠKA NOVOSAĐANKAMA U BIZNISU: Iz budžeta šest miliona dinara za razvoj ženskog inovacionog preduzetništva\n17. 12. 2021. u 13:10\nBiznis promocija flajeri


Vulin: Velika Albanija najveća opasnost za mir na Balkanu | Kosova.info\nDom|Najnovije|Vulin: Velika Albanija najveća opasnost za mir na Balkanu\nVulin: Velika Albanija najveća opasnost za mir na Balkanu\nMinistar unutrašnjih poslova Srbije Aleksandar Vulin ocijenio je da je “velika Albanija” najveća opasnost za mir na Balkanu i da je “stvaranje srpskog sveta potreba Srba da znaju da neće biti prepušteni sami sebi”.\nKomentarišući najavu premijera Kosova Aljbina Kurtija o stvaranju „velike Albanije“, Vulin je ocijenio da je indikativno da Zapad ćuti na tu poruku.\n„Albanci nikada u svojoj istoriji nisu učinili nijedan samostalan potez i ćutnja Zapada to samo potvrđuje“, rekao je Vulin, odgovarajući na novinarska pitanja tokom Generalne skupštine Interpola u Istanbulu.\nOn je ukazao da je „velika Albanija“ najveća prijetnja regionalnom miru i stabilnosti jer je riječ o pokušaju da se albansko nacionalno pitanje riješi komadanjem Srbije, a onda i ostalih zemalja na Balkanu.\nPrema njegovim riječima, stvaranje srpskog sveta jedina je brana uspostavljanju „velike Albanije“, a Srbima će pokazati da neće biti ostavljeni, odnosno da će imati zaštitu i podrške Srbije.\n„Zapad, koji ćuti kada se govori o `velikoj Albaniji`, treba da bude još tiši kada se razmišlja o srpskom svetu. Sve što se dozvoli Albancima ne može da se uskratiti Srbima“, poručio je Vulin.


DANAS GENERALKA, SEZONSKE KARTE SPREMNE ZA DISTRIBUCIJU - FK BORAC BANJALUKA FK Borac Banjaluka\nObjavljeno: 30.07.2016. u 10:35\nDANAS GENERALKA, SEZONSKE KARTE SPREMNE ZA DISTRIBUCIJU\nFudbaleri Borca odigraće danas posljednju utakmicu u sklopu priprema za nastup u Prvoj ligi Republike Srpske. Rival izabranicima Zorana Dragišića na generalnoj probi, koja počinje u 17 časova na Gradskom stadionu, biće doskorašnji član Prve lige RS novogradska Sloboda. Ulaz na utakmicu je besplatan.\nInače, FK Borac ovom prilikom obaviještava sve navijače i simpatizere koji su naručili sezonske karte da iste mogu preuzeti danas od 12 do 17 časova, kao i radnim danom od 9 do 13 časova. Ovom prilikom se FK Borac zbog kašnjenja od čak 20 dana sa distribucijom kartica lojalnosti iz Austrije, a koje se dobijaju na poklon uz sezonsku kartu, izvinjava svima onima koji su do sada naručili karte a nisu im bile uručene kako je planirano.\nTakođe, svi koji su zainteresovani za kupovinu sezonske karte mogu da je kupe u gore navedenim terminima po cijeni od 30 KM i da se, kada je u pitanju poklon kartica lojalnosti Lyoness, na licu mjesta, na Gradskom stadionu, registruju, odnosno budu uneseni u sistem podataka i odmah će im biti uručena kartica lojalnosti.


Bundesliga - Alkaser je mašina za golove, u Dortmundu pao i Verder! - Sportske.net\nJoš jedna blistava partija španskog internacionalca.\nLŠ - Dva šešira, ovo je najverovatniji par u osmini finala!Monći skovao plan za spašavanje Di Frančeska, tri igrača na novogodišnjoj listi želja!Genijalno! Ovako je Dortmund "ugasio" omražene komšije posle pobede!Bundesliga - Verder konačno prekinuo lošu serijuNeće u Junajted zbog Murinja!\nBorusija Dortmund je ostvarila novi trijumf na svom terenu pošto su večeras pobedili Verder sa 2:1 u okviru 15. kola Bundeslige Nemačke.\n"Milioneri" su odlično ušli u prvo poluvreme i poveli sa 2:0 već nakon prvih pola sata igre.\nSjajni Pako Alkaser zatresao je mrežu "Zelenih" u 20. minutu, da bi sedam minuta kasnije Marko Rojs na asistenciju Sanča povisio prednost ekipe Lusijena Favra.\nMeđutim, Maks Kruze je sjajnim pogotkom u 35. minutu ulio nadu gostima da bi ipak mogli da izbegnu poraz.\nReđale su se prilike na obe strane u drugom delu susreta, prvo je zapretio Kruze, a potom i Rojs u dva navrata, ali je Borusija bila ta koja je na kraju postigla pogodak u poslednjim trenucima kada je Gece zatresao mrežu Pavlenke.\nMeđutim, pogodak je poništen zbog ofsajda, pa je ekipa iz Dortmunda ipak ostvarila pobedu od 2:1.


Nikolin kavez (2017) - Cinemax Srbija\nNikolin kavez NICOLE'S CAGE\nRežiser: Josef Brandl\t 2017 | 15 minuta\nKada stan na velikom panoramskom točku postane slobodan, Džejkob i Nikol, mlad i ambiciozni par, ne oklevaju da se presele u svoj prvi zajednički stan. Nažalost, nijedno od njih nije imalo vremena da upozna svog partnera pre toga.\nVeliki panoramski točak u najuzbudljivijem delu grada je savršena nekretnina za Džejkoba i Nikol, mlad i ambiciozni par koji posećuje sva aktuelna dešavanja. Kada jedna od popularnih gondola postane slobodna, oni ne oklevaju da se presele u svoj prvi zajednički stan. Nažalost, nijedno od njih nije imalo vremena da upozna svog partnera pre toga.


Nova hapšenja osumnjičenih za terorizam u Makedoniji\nAkcija protiv osumnjičenih za terorizam iz maja 2015. u Kumanovu\nU akciji policije sa radnim nazivom "Munja", u okolini Skopja i Kumanova u četvrtak je uhapšeno sedam ljudi koji su navodno sarađivali sa onima koji su u maju imali oružani sukob sa policijom u kumanovskom Divom Naselju.\nProtiv njih je pokrenuta krivična prijava, informisao je portparol MUP-a Ivo Kotevski.\n“Osumnjičeni su uglavnom imali ulogu logističara, odnosno oni su pomagali grupi u izvršavanju dela i njihovom prikrivanju. Radi se o sedam ljudi uzrasta od 20 do 74 godina, koji su osumnjičeni za krivična dela teroristička organizacija i terorizam, prema članovima iz Krivičnog zakonika”, pojasnio je Kotevski.\nIz MUP-a tvrde da je jedan od osumnjičenih imao ulogu da organizuje akciju u Skopju paralelno sa onom koja se odvijala u Kumanovu, sa ciljem da se defokusira dejstvovanje policije, ali taj plan se nije ostvario.\nPrivedeni su izvedeni pred istražnog sudiju, a Kotevski je rekao da su oni poznati policiji po nekoliko krivičnih prijava i izrečenih kazni u prošlosti.\nPrilikom pretresa na pet lokacija u skopskom i kumanovskom regionu pronađene su karte velike Albanije, uniforme bivše Oslobodilačke vojske Kosova (UČK), mobilni telefoni, automatske i lovačke puške, pištolj, municija i drugi predmeti.\nInače, u Divom Naselju u maju su se sukobili pripadnici policije i članovi naoružane grupe, pri čemu je poginulo osam specijalaca, a više od 30 su bili povređeni. U sukobima je ubijeno 10 naoružanih lica, a uhapšeno je tridesetak članova te grupe i protiv njih se vodi sudski postupak.\nPolicija je tada saopštila da se radi o jednoj od najopasnijih terorističkih grupa koja je bila pretnja čitavom regionu.\nIako je od tada prošlo više od pet meseci, ostalo je otvoreno nekoliko pitanja - ko su bili naoružani ljudi u Kumanovu, da li su plaćenici, teroristi ili džihadisti, koji je bio njihov cilj, kako su se infiltrirali u gusto naseljenom kraju, ko ih je plaćao?\nProfesor Vladimir Pivovarov, raniji šef vojne obaveštajne službe, analizirajući zašto se akcija izvodi baš danas, u periodu kada je zemlja u dubokoj političkoj krizi, kaže da je najbolje ukoliko nadležne institucije reaguju u početku, kako bi se sprečile kasnije posledice. Pet meseci je dugačak period, kaže on, ali dodaje da službe tada možda nisu imale dovoljno informacija, koje su u međuvremenu dobile.\n“Najgori scenario bi bio ako se radi o nekakvim političkim razgovorima i pregovorima o tome da li se neki ljudi mogu hapsiti ili ne. To je najnepovoljniji scenario za Makedoniju”, ocenjuje Pivovarov.\nPivovarov ističe da je premijer Gruevski u maju nakon sukoba rekao da će za tri dana imati objašnjenje sta se desilo u Kumanovu, ali da do danas još nismo čuli tako nešto.


Mediji u regionu o smrti patrijarha Irineja\nTanjug 20. novembra 2020. 09:36\nBEOGRAD – Svi vodeći elektronski mediji u regionu na glavnim stranicama izvestili su jutros o smrti patrijarha srpskog Irineja, uz kratke izvode iz njegove biografije i citatom poruke koju je tim povodom napisao predsednik Srbije Aleksandar Vučić na svom instaram nalogu.\nHrvatski portal Index u izveštaju o smrti patrijarha nabraja niz izjava poglavara SPC koje ocenjuje kao „problematične“.\nA među njima su, po izboru Indexa: „Srbija je sve gde žive Srbi“, „Svi smo činili zlo, ali mi u manjoj mjeri“, „Pre nego što dođe u Srbiju, papa se mora izviniti zbog Jasenovca“, „Srbi u Hrvatskoj žive u strahu, prisećaju se zločina iz 2. svetskog rata“. …\nDodaju da je patrijarh ipak u poslednje vreme promenio retoriku prema Hrvatskoj, kada je u avgustu ove godine rekao da je pravi trenutak za razgovor o pomirenju.\n„Neka svako čini svoje, neka slave oni ako misle da imaju šta, ali molim i apelujem da hrvatsko državno i crkveno vođstvo, kao i političke i duhovne vođe našeg naroda, čine sve što mogu da se iskoreni mržnja i zavlada mir između dva naroda“, rekao je tada patrijarh Irinej, prenosi Index.\nPodsećaju da je patrijarh rekao i da ima utisak da se kod hrvatskih vlasti pojavljuju početni znakovi da je moguća i takva njihova politika i da, ako je to zaista tako, i srpski narodni prvaci, kao predstavnici naroda koji je, kako kaže, stradao u genocidu, treba, čuvajući nacionalnu svest i dostojanstvo svog naroda, prihvatiti svaku priliku koja može da doprinese mirnijem snu i boljem životu srpskog naroda u Hrvatskoj.


Potencijalno neželjene aplikacije | ESET Glossary | ESET Online pomoć\nGrejver ili potencijalno neželjena aplikacija (PUA) je široka kategorija softvera čija namena nije direktno zlonamerna, kao što je slučaj sa drugim tipovima malvera, kao što su virusi ili trojanci. Međutim, on može da instalira dodatni neželjeni softver, promeni ponašanje digitalnog uređaja ili izvrši aktivnosti koje korisnik nije odobrio ili očekivao.\nKategorije koje mogu da se smatraju grejverom obuhvataju: softver za prikazivanje reklama, omotački program za preuzimanje, razne trake sa alatkama za pretraživače, softver sa obmanjivim ponašanjem, softver za pakovanje, softver za praćenje, rudare kriptovaluta, čistače registra (samo u operativnim sistemima Windows) ili bilo koji drugi softver koji je na granici zlonamernog ili koji koristi nedozvoljene ili neetičke poslovne prakse (uprkos tome što deluje legitimno) i koji bi krajnji korisnik smatrao neželjenim kada sazna šta bi softver uradio da se instalira.\nPotencijalno nebezbedna aplikacija je ona koja je sama po sebi legitimni (verovatno reklamni) softver, ali koji napadači mogu da iskoriste u zlonamerne svrhe. Korisnici ESET softvera mogu da aktiviraju ili deaktiviraju otkrivanje ovih tipova aplikacija.\nPostoje situacije kada korisnik smatra da prednosti potencijalno neželjene aplikacije prevazilaze rizik. Iz tog razloga, ESET dodeljuje takvim aplikacijama kategoriju niskog rizika u poređenju sa drugim tipovima zlonamernog softvera, kao što su trojanci ili crvi.\n•Upozorenje – Pronađena je potencijalno neželjena aplikacija\n•Omotači za softver\nDa biste skenirali i uklonili potencijalno neželjene aplikacije (PNA) u ESET kućnim proizvodima za Windows, pogledajte članak ESET baze znanja.\nUpozorenje – Pronađena je potencijalno neželjena aplikacija\nKada se otkrije potencijalno neželjena aplikacija, možete da izaberete radnju koja će se izvršiti:\n1.Čišćenje/prekid veze: Ova opcija završava radnju i sprečava potencijalno neželjenu aplikaciju da uđe u sistem.\nVidećete opciju Prekini vezu za obaveštenja o potencijalno neželjenim aplikacijama tokom preuzimanja sa veb lokacije i opciju Očisti za obaveštenja koja se odnose na datoteku na disku.\n2.Zanemari: Ova opcija dozvoljava da potencijalno neželjena aplikacija uđe u sistem.\n3.Izuzmi iz otkrivanja: Da biste dozvolili otkrivenoj datoteci koja se već nalazi na računaru da se ubuduće pokreće bez prekida, izaberite stavku Napredne opcije, a zatim označite polje za potvrdu pored opcije Izuzmi iz otkrivanja i izaberite Zanemari.\n4.Izuzmi potpis iz otkrivanja: Da biste dozvolili da se sve datoteke koje se prepoznaju po određenom imenu za otkrivanje (potpisu) ubuduće pokreću na računaru bez prekida (iz postojećih datoteka ili preuzimanja sa veba), izaberite stavku Napredne opcije, označite polje za potvrdu pored opcije Izuzmi potpis iz otkrivanja i izaberite Zanemari. Ako se neposredno nakon toga pojave dodatni prozori otkrivanja sa identičnim imenom za otkrivanje, kliknite na dugme „Zanemari“ da biste ih zatvorili (ti dodatni prozori su povezani sa otkrivanjem koje se dogodilo pre nego što ste izuzeli potpis iz otkrivanja).\nKada instalirate ESET proizvod, možete da izaberete da li ćete aktivirati otkrivanje potencijalno neželjenih aplikacija, kao što je prikazano u nastavku:\nPotencijalno neželjene aplikacije mogu da instaliraju adver, trake sa alatkama ili da sadrže druge neželjene ili nebezbedne funkcije programa.\nOve postavke mogu u svakom trenutku da se izmene u postavkama programa. Da biste aktivirali ili deaktivirali otkrivanje potencijalno neželjenih, nebezbednih ili sumnjivih aplikacija, pratite ova uputstva:\n1.Otvorite ESET proizvod.\n2.Pritisnite taster F5 da biste pristupili Naprednom podešavanju.\n3.Izaberite opciju Mašina za otkrivanje (u ranijim verzijama je to bila opcija Antivirus ili Računar) i aktivirajte ili deaktivirajte opcije Aktiviraj otkrivanje potencijalno neželjenih aplikacija, Aktiviraj otkrivanje potencijalno nebezbednih aplikacija i Aktiviraj otkrivanje sumnjivih aplikacija po želji. Potvrdite klikom na dugme U redu.\nDa biste dobili detaljnija uputstva o tome kako da konfigurišete proizvode da otkrivaju ili zanemariju PNA aplikacije, posetite stranice sa ovim člancima ESET baze znanja:\nOmotači za softver\nOmotač za softver je poseban tip izmene aplikacije koji koriste neke veb lokacije sa hostingom za datoteke. To je alatka nezavisnog proizvođača koja instalira program koji ste nameravali da preuzmete, ali dodaje dodatni softver, kao što su trake sa alatkama ili adver. Dodatni softver može i da izmeni početnu stranicu veb pregledača i podešavanja pretrage. Osim toga, veb lokacije sa hostingom datoteka često ne obaveštavaju dobavljača softvera ili primaoca preuzete datoteke da su izvršene izmene i često sakrivaju mogućnost da ne instalirate izmenu. Iz tih razloga, ESET klasifikuje omotače za softver kao tip potencijalno neželjenih aplikacija da bi omogućio korisnicima da prihvate ili ne prihvate preuzetu datoteku.\nČistači registra su programi koji vam nagoveštavaju da je bazi podataka Windows registra potrebno redovno održavanje ili čišćenje. Korišćenje čistača registra može da dovede do određenih rizika po sistem računara. Pored toga, neki čistači registra daju tvrdnje o prednostima njihovog korišćenja koje nisu kvalifikovane, ne mogu da se provere ili na neki drugi način nisu održive, i/ili generišu nepouzdane izveštaje o sistemu računara zasnovane na rezultatima „besplatnog skeniranja“. Ove neosnovane tvrdnje i izveštaji za cilj imaju da vas ubede da kupite punu verziju pretplate, a obično vam ne omogućavaju da procenite čistač registra pre plaćanja. Zbog svega toga, ESET klasifikuje takve programe kao potencijalno neželjene aplikacije i daje vam mogućnost da ih dozvolite ili blokirate.\nAko je u vašem ESET proizvodu aktivirano otkrivanje potencijalno neželjenih aplikacija, veb lokacije koje imaju reputaciju promovisanja potencijalno neželjenih aplikacija ili koje imaju reputaciju navođenja korisnika na radnje koje bi mogle da imaju negativne posledice na njihov sistem ili doživljaj pri pregledanju blokiraju se kao potencijalno nepoželjan sadržaj. Ako dobijete obaveštenje da je veb lokacija koju pokušavate da posetite kategorisana kao potencijalno nepoželjan sadržaj, možete da kliknete na opciju Nazad da biste napustili tu blokiranu veb stranicu ili na Zanemari i nastavi da biste dozvolili učitavanje lokacije.\nViše informacija o ovoj temi se nalazi u ovom članku ESET baze znanja.


273\tObjavljeno 05 maj 2020 Autor: Micro Mreza\n2360\tObjavljeno 01 maj 2020 Autor: Bojan Trgić\n451\tObjavljeno 27 april 2020 Autor: Micro Mreza\nAkcija "Kupujmo domaće" važna za Republiku Srpsku\n''Kupujmo domaće'' akcija je koja od početka aprila krenula punom parom. Iako se Privredna komora Srpske, više od deceniju bori da domaći proizvodi imaju prednost kod kupaca prilokom kupovine,na tome se posebno radi tokom epidemije.\n124\tObjavljeno 26 april 2020 Autor: Micro Mreza\n415\tObjavljeno 26 april 2020 Autor: Micro Mreza\n360\tObjavljeno 26 april 2020 Autor: Micro Mreza\nPlan otvaranja u Srpskoj i šta ostaje najduže zatvoreno (FOTO)\nU periodima od 1. do 3 maja, kao i od 6. do 8. maja ponovo će biti sprovedene mjere potpuno ograničenog kretanja između opština. Takođe, kretanje unutar opština biće omogućeno tokom ograničenih vremenskih intervala kako bi se omogućilo nužno kretanje, ali ne i okupljanja u pomenutim periodima, saznaju nezvanično "Nezavisne".\n4114\tObjavljeno 24 april 2020 Autor: Micro Mreza\nPojeftinilo gorivo u Gradišci\nU Gradišci ali i u cijeloj Republici Srpskoj danas je ponovo pjeftinilo gorivo, pa je sada cijena u rasponu od 1,39KM do 1,59KM po litri, dok je cijena po litri tečnog gasa 0,85KM.\n2827\tObjavljeno 24 april 2020 Autor: Micro mreža


Pravi zavjernik protiv Zapada nije Rusija nego George Soros -- Gospodari lutaka -- Sott.net\nPravi zavjernik protiv Zapada nije Rusija nego George Soros\nSub, 18 Stu 2017 21:50 UTC\nKao što je opštepoznato, Rusija je kriva za sve. Kriva je za "bregzit", za izbor Donalda Trampa za predsednika Amerike, za nedavni referendum u Kataloniji koji je podstican iz Rusije kako bi se stvorila nestabilnost u Evropi, ustvrdila je ovih dana, mrtva ozbiljna, španska ministarka odbrane Marija Dolores de Kospedal.\nI to je rusko mešanje toliko očigledno da za ove tvrdnje čak nisu potrebni bilo kakvi dokazi; nikakvi dokazi, uzgred budi rečeno, nisu ni ponuđeni.\nIli se pak zavera protiv zapadne demokratije traži na sasvim pogrešnom mestu, a pravi zaverenik nije Rusija nego Džordž Soroš, kako je to u utorak s govornice u Evropskom parlamentu u Strazburu ustvrdio Najdžel Faraž, idejni otac "bregzita"?\nU "Novom Sputnjik poretku" o ovom su pitanju govorili novinar Željko Cvijanović i analitičar Dragomir Anđelković.\n"Rusija jeste kriva", kaže Željko Cvijanović. "Kriva je utoliko što sve više postaje neka vrsta alternative. Njoj se sudi, i ona se pokušava suzbiti jer nudi novo rešenje za svetski poredak, a ne zato što se istinski meša u tuđe poslove. A kako bi se u tuđe poslove mešao neko ko toliko insistira, ne samo na sopstvenom suverenitetu već i na suverenitetu svojih partnera? Čini mi se da je upravo to insistiranje na suverenitetu, zapravo, po Zapad mnogo opasnije od onoga za šta optužuje Rusiju".\nI Dragomir Anđelković saglasan je da se najveći "greh" Rusije sastoji u tome što je ponudila alternativu.\n"Evroatlantska struktura uspostavila je višeslojnu okupaciju čitavog sveta, i to je funkcionisalo besprekorno posle pada Berlinskog zida. Poremećaj je nastao onog momenta kada se pojavila alternativna sila, a to je Rusija, koja je stala na noge i počela da se opire. Postala je pretnja tom neokolonijalnom evroatlantskom sistemu... Zato je i gledaju sa toliko mržnje i pokušavaju da je nabede za sve i svašta".\nŠtaviše, dodaje Anđelković, "Rusija je i vrednosna alternativa, ona prihvata vrednosti hrišćanske civilizacije koje je Zapad odbacio, ona i dalje polazi od toga da su porodične vrednosti na prvom mestu". "Rusija tvrdi da je nacionalna država nešto što treba da se neguje, kao i nacionalna tradicija i istorija, dok se na Zapadu sve to prezire. Takva Rusija opasna je za Zapad, jer mnogi na samom Zapadu žele sve ono što u Rusiji i dalje funkcioniše".\nNasuprot optužbama na račun navodnog ruskog podrivanja zapadne demokratije progovorio je pak u Evropskom parlamentu Najdžel Faraž. On je zatražio zvaničnu istragu aktivnosti Džordža Soroša, rekavši da se plaši da je reč o "najvećem nivou međunarodnog političkog šurovanja u istoriji".\n"Izgovorio je ovo dok se u Evropskom parlamentu raspravljalo o Rusiji, koja navodno utiče na sve ono što Zapad smatra negativnim pojavama u njihovim društvima", napominje Cvijanović. "Faraž je time promenio registar, poručio je - hajde da pričamo o čoveku koji zaista utiče na izbore u svetu, o čoveku koji zaista smenjuje svetske lidere i pokušava da utiče na kretanja, ne samo politička nego i društvena, u onim zemljama u kojima je to u interesu zapadne oligarhije".\nFaraž je, pored ostalog, ukazao i na dva podatka. Pod jedan, da je tokom prošle godine Soroševa Fondacija za otvoreno društvo imala čak 42 sastanka s Evropskom komisijom. I drugo, podsetio je na dokument Soroševe organizacije, poverljivi dokument koji je procurio u javnost i koji identifikuje ukupno 226 poslanika Evropskog parlamenta kao Soroševe "pouzdane saveznike". To je veći broj poslanika nego što broji najveća zvanična poslanička grupa u Evropskom parlamentu, pri čemu se, naravno, oni Soroševi poslanici ne deklarišu javno kao takvi.\n"U demokratskom poretku osnovno je da znate ko su ljudi koji drže vlast, vlast mora da bude transparentna", komentariše Dragomir Anđelković. "Sorošev sistem, međutim, podseća na venecijansku oligarhiju iz 17. i 18. veka, gde je postojalo javno veće, u kome su građani prepoznavali vlast, i tajno veće koje je zapravo donosilo sve odluke, a članovi onog javnog veća bili su, zapravo, njegove marionete. Soroš upravo to radi u Evropi, i kada govorimo o udarcima na evropsku demokratiju, Soroš je tu apsolutni prvak".\nOvolika količina netransparentnosti ukazuje na još jedan strukturni problem demokratije zapadnog tipa. Prema podacima organizacije "Transparensi internešenel", naime, u Briselu radi skoro 40.000 lobista, sa zadatkom da utiču na EU legislativu, koju je, uzgred, i Srbija dužna da prihvati tokom svog pristupnog procesa.\n"Mislim da za javni interes tu ne ostaje mnogo prostora, granica se pomera prema privatnim interesima, odnosno interesima oligarhija, i to je poprimilo tolike razmere da je sistem počeo da proždire samog sebe. Ovo je osnovni uzrok nevolja koje se sada događaju na Zapadu", komentariše Željko Cvijanović.\nPredstavlja li prevelika koncentracija moći u rukama prebogatih pojedinaca za koje niko nikada nije glasao - Džordž Soroš je u tom smislu paradigmatičan - opasnost po sam demokratski poredak?\n"Već i činjenica da je Donald Tramp pobedio na izborima, ali da se ubrzo pokazalo da je njegova moć mnogo manja od moći 'duboke države', dovoljno govori o tome da li tamo postoji demokratija ili ne. Potpuno je jasno da ta zakulisna država kontroliše mnogo više poluga vlasti nego oni koji izborima dolaze na čelo države", uveren je Dragomir Anđelković.\nNjegovo mišljenje podupire i studija prestižnog američkog Univerziteta Prinston, koja je pre nekoliko godina pokazala da Sjedinjene Američke Države zapravo i nisu demokratija nego - oligarhija. S tim u vezi, da ironija bude veća, dvojica krupnih donatora kampanje Hilari Klinton, Džejms i Herbert Sendler, prokomentarisali su u privatnoj prepisci koja je prošle godine procurila u javnost:\n"Kao da nam je potrebna studija da bi ukazala na ono što je očigledno".\nZaključuje Željko Cvijanović: "Oligarhija je sada u stanju u kome potpuno satire sve demokratske vrednosti na kojima je Amerika nastala. Mi sada zapravo gledamo pad zemlje koja je dugo služila kao inspiracija mnogima".\nKomentar: Pogledajte također: George Soros: Psihopat psihopata


Srbiju volimo - Vaterpolisti Srbije ubedljivi protiv Rumunije\nVaterpolisti Srbije ubedljivi protiv Rumunije\nRutinskim trijumfom nad Rumunijom rezultatom 13:5(2:1, 5:1, 3:1, 3:2) vaterpolisti Srbije plasirali su se u četvrtfinale Svetskog prvenstva u Barseloni. Izabranici Dejana Savića u možda i najvažnijem meču na šampionatu igraće u utorak protiv Crne Gore (20.15).\nIstočni susedi dobro su započeli meč, poveli sa 1:0 golom Busile, a onda je naša selekcija postigla četiri gola u nizu. Rađen je prvi matirao golmana Rumunije lepim udarcem sa spoljne pozicije, a onda je Duško Pijetlović pokazao razoran udarac iz pozicije koja nije karakteristična za centra.\nSrbija je uvećala vođstvo posle lukave asistencije Aleksića ka Nikiću iz igrača više, zatim je Gocić „spojio" sa golom Udovičića za 4:1. Rumuni su smanjili na 4:2, a onda je igrača više realizovao Pijetlović. Kapiten Udovičić iskoristio je kontranapad za 6:2, da bi Nikić doneo maksimalnih plus pet posle minijature na dva metra, 7:2 u finišu druge četvrtine.\nSrpska selekcija nastavila je sa dominacijom i u trećoj četvrtini. Filipović je razbio maler posle drugog pogotka Đakonua. U strelcu su se upisali i Ćuk i Mandić lepim golovima sa spoljnih pozicija. Selektora Savića treba posebno da raduje podatak da veliki broj igrača predstavlja opasnost po protivničke odbrane, a to će biti vrlo važan adut šampiona Evrope u završnici šampionata.\nI u poslednjem periodu vaterpolisti Srbije nastavili su da koriste brzinu i bolju tehniku u odnosu na nedoraslog protivnika. Atraktivan pogodak lob udarcem postigao je Filipović, a prvi gol Aleksića označio je i maksimalnu prednost 13:4, minut pre kraja utakmice osmine finala.\nSrbija je među osam najboljih, na redu su pravi izazovi. Igra u dosadašnjem delu šampionata sigurno može da hrabri pred odlučujuće bitke u Barseloni.


Prijavljivanje za 100 evra počinje 15. maja - Ozonpress :: internet portal\nPrijavljivanje za 100 evra počinje 15. maja\nPrijavljivanje za jednokratnu novčanu pomoć države u dinarskoj protivvrednosti od 100 evra punoletnim gradjanima Srbije počeće 15. maja i trajaće do 5. juna, a penzioneri i korisnici novčane socijalnu pomoć ne moraju da se prijavljuju jer će njima novac biti automatski uplaćen, objavilo je danas Ministarstvo finansija.\nZa tu pomoć moći će da se prijave svi punoletni državljani Srbije, na dan 24. april ove godine, kada je Vlada Srbije donela uredbu o isplati 100 evra, i koji imaju aktivno prebivalište na teritoriji Srbije sa važećom ličnom kartom.\nPrijavljivanje je preko portala Uprave za trezor ili telefonom preko kontakt-centra, čiji će broj biti objavljen neposredno pred početak prijave 15. maja.\nGradjani će ostavljati JMBG, registarski broj važeće lične karte i naziv banke kod koje je otvoren račun ili žele da im bude otvoren račun.\nUkoliko primalac penzija ili primalac novčane socijalne pomoći nema tekući račun, biće mu u tu svrhu otvoren jednokratni namenski račun u Banci Poštanska štedionica, koji će biti ugašen nakon što podigne novac.\nAko gradjani koji se prijave za pomoć nemaju tekući račun treba da se pri podnošenju prijave izjasne u kojoj banci žele da im se otvori jednokratni namenski račun, bez troškova.\nNamenski račun će, kada novac sa njega bude podignut, biti ugašen.\nJavni poziv za buduće članove NTP Niš\nbol podno kaisa 11/05/2020 u 20:43 Odgovorite\nda nas boli kica.\nProsto 12/05/2020 u 15:28 Odgovorite\nPlati ti država tri minimalca (250 evra), i da ti 100 evra sto je za porodicu sa dva studenta 400 evra i neko kuka. Pa dobro, možda je nekom to malo, ali nek kaže u kojoj krizi je država dala vise? Koliko je pomogla 2009 te kada je 400 hiljada ljudi ostalo bez posla? Pitanje je prosto i odgovor je prost, ali neki se prave ludi!


Prvi glas Srbije: Lena Kovačević se vraća u žiri umesto Aleksandre Radović! - Muzika - Region - Vesti - Svet Plus\n09:57 3. JUN 2013.\nProducenti su shvatili su da je najbolje rešenje da se u vruću fotelju vrati džez pevačica i ćerka pisca Dušana Kovačevića. Ona nikada nije omalovažavala izvođače koji su pevali narodnu muziku.\n"Lena je nedavno bila gošća na promociji Prve televizije i dobila je ponudu da se vrati u "Prvi glas". Cela ekipa je voljna da se ponovo druže s njom jer nisu zadovoljni Aleksandrom", kaže izvor blizak Kovačevićevoj i dodaje:\n"Sin Vuk, koga je u međuvremenu rodila, dovoljno je porastao pa može da prihvati angažman, a i Radovićka je po završetku šoua bila razočarana negativnim komentarima na društvenim mrežama o svom učešću."\n"Ne bih davala izjave o "Prvom glasu". Neka bude da trenutno nemam komentar", rekla je Lena.\nprvi glas srbijeprvi glas


Besplatni Seminar o 3D tehnologijama\nPovodom potpisivanja petogodišnjeg ugovora o saradnji sa Fakultetom inženjerskih nauka Univerziteta u Kragujevcu, i početka rada Solfins Demo centra koji je otvoren krajem 2018. godine, Solfins 3D Kompanija i fakultet organizuju Seminar o 3D tehnologijama za nastavnike, studente, inženjere, predstavnike privrede Šumadijskog regiona i sve zainteresovane.\nNa seminaru će biti predstavljena savremena rešenja za kompletan proces od razvoja proizvoda do organizovanja, praćenja i planiranja proizvodnje, kao i rešenja za kreiranje kompletne proizvodne i izlazne dokumentacije: za uputstva, kataloge rezervnih delova, i komunikaciju sa tržištem.\nKao uspešan primer iz domaće industrije, kompanija Agromarket iz Kragujevca predstaviće ova rešenja u svojoj praksi. Učesnici seminara saznaće kako je kompanija unapredila svoje procese i efikasnost rada na svom prepoznatljivom brendu alata i mašina Villager implementacijom 3D tehnologija iz Solfins ponude.\nNakon seminara učesnici će dobiti odgovore o mogućnostima primene 3D tehnologija u svom biznisu i na svojim projektima, i to kroz diskusiju i posetu Solfins Demo centru na fakultetu gde mogu testirati softverska rešenja i mašine za profesionalnu 3D štampu koje se najčešće koriste u domaćoj industriji.\nSeminar je otvoren i besplatan ali uz obaveznu registraciju na sajtu Solfinsa na ovom linku:\nPročitano 5878 puta


BEOGRAD: Zelenoj poslaničkoj grupi predstavljeni komentari "Inženjera zaštite životne sredine" na predložene izmene i dopune Zakona o upravljanju otpadom - Inženjeri zaštite životne sredine\n15. 11. 2021. 17. 11. 2021. admin\nNa poziv poslanika i poslanica Zelene poslaničke grupe Narodne skupštine Republike Srbije, predsednik Upravnog odbora udruženja „Inženjeri zaštite životne sredine“ MSc Igor Jezdimirović u ponedeljak 15. novembra 2021. godine održao je predavanje o Nacrtu izmena i dopuna Zakona o upravljanju otpadom. Predavanje je održano u okviru tematskog sastanka grupe, u prostoru Zelenog salona Narodne skupštine, u zgradi u ulici Kralja Milana 14 u Beogradu.\nU uvodnom izlaganju, Jezdimirović je naglasio da stanovništvo Srbije trpi ozbiljne zdravstvene posledice usled nepravilnog odlaganja otpada i zagađenja koje od njega nastaje. On je podsetio da je javna rasprava o Nacrtu izmena i dopuna Zakona o upravljanju otpadom završena 5. novembra, te da su Ministarstvu zaštite životne sredine u okviru nje upućene brojne sugestije, komentari i predlozi.\nKljučna primedba „Inženjera zaštite životne sredine“ odnosile su se na rešenja koja predstavljaju ozbiljnu pretnju za životnu sredinu, pre svega omogućavanje korišćenja otpada kao goriva u mobilnim postrojenjima, prebacivanje veće odgovornosti na lokalne samouprave kada su u pitanju mobilna postrojenja za tretman otpada i produženje roka za privremeno skladištenje otpada sa 12 na 36 meseci. Ove primedbe, udruženje je iznelo pismeno, kao i na sesiji javne rasprave održanoj 2. novembra, a ovom prilikom sa njima su upoznati i poslanici i poslanice Narodne skupštine Republike Srbije.\nPredavanje je proteklo u dobroj atmosferi i pobudilo interesovanje narodnih poslanika i poslanica, čiji glas na kraju donosi odluku da li će neki zakon biti usvojen ili ne, i koji snose potpunu odgovornost za rešenja koja usvoje.\nVerujemo da će napori koji su učinjeni od strane predstavnika „Inženjera zaštite životne sredine“, tokom javne rasprave i tokom predavanja, uroditi plodom i da će sporna rešenja biti uklonjena iz predloga izmena i dopuna Zakona o upravljanju otpadom, kada on dođe u Narodnu skupštinu.


Prošle nedelje otpušteno 3,3 miliona Amerikanaca, stručnjaci kažu da najgore tek dolazi | Novosti.RS\n26. 03. 2020. u 14:19\nBrojka od 3,3 miliona nezaposlenih jedan je od brojnih pokazatelja kako će kriza sa virusom korona uticati na američku ekonomiju\nREKORDNIH 3,3 miliona Amerikanaca prijavilo se za naknadu za nezasposlene prošle nedelje, što je bez ikakve konkurencije najviše u američkoj istoriji.\nDo sada je rekord držala nedelja iz oktobra 1982. godine kad je 695.000 ljudi dobilo otkaz u istoj nedelji. Brojka od 3,3 miliona nezaposlenih jedan je od brojnih pokazatelja kako će kriza sa virusom korona uticati na američku ekonomiju za koju je Kongres juče odobrio pomoć od dva triliona, odnosno 2000 milijardi dolara.\nPročitajte još: Medicinske sestre u kesama za đubre: Katastrofalna situacija u njujorškoj bolnici\nPre tri nedelje samo se 200.000 ljudi prijavilo za naknade za nezaposlene što je bilo najmanje u istoriji. „Njujork Tajms” piše da šokantan broj otkaza ne oslikava stvarnu sliku udara na američku ekonomiju budući da jako puno američkih radnika ne može da aplicira za naknadu, a reč je o onima koji rade na pola radnog vremena, onima koji imaju vrlo niske plate, samozaposlenima i onima koji rade na ugovor o delu.\nAnalitičari očekuju da je ovo tek početak i da će sledeće brojke biti još više poražavajuće. Gotovo sve savezne države uvele su delimične ili potpune restrikcije na rad zbog čega država gubi strašno puno novca pa je Donald Tramp najavio da već oko Uskrsa očekuje ukidanje restrikcija i ponovno pokretanje ekonomije s čime se ne slažu zdravstveni stručnjaci. Trampova administracija je prvi put nakon 50 godina spustila broj nezaposlenih ispod 4,0 posto. Do prošle nedelje u SAD-u je bilo nešto manje od šest miliona nezaposlenih, odnosno 3,5 posto tako da je ovih 3,3 miliona porast od gotovo 50 posto.\nU Americi je trenutno više od 70.000 zaraženih virusom korona, a umrlo je više od hiljadu ljudi.


Stanje na putevima: Kolovozi uglavnom suvi - Glas Zaječara\nStanje na putevima: Kolovozi uglavnom suvi\nDalji rast broja obolelih u Majdanpeku, Negotinu i Kladovu\nPodvarijanta omikrona BA.2 širi se Evropom\nHome Društvo Stanje na putevima: Kolovozi uglavnom suvi\nIz AMSS-a saopštavaju da zbog jakog mraza i hladnog vazduha u nižim predelima kolovozi su suvi, a na pojedinim deonicama i zaleđeni jer pri ovako niskim temperaturama industrijska so koja se koristi ima slabije i usporeno dejstvo.\nVozačima se savetuje da na put kreću samo ako moraju jer i danas preti velika opasnost od iznenadnog proklizavanja vozila.\nAuto-putevi i putevi prvog prioriteta se u odnosu na ostale puteve brže i bolje čiste, putevi drugog i trećeg prioriteta u višim i planinskim predelima su uglavnom pokriveni ugaženim snegom zato je obavezna vožnja sa lancima.\nNeprohodan je put Odvraćenica-Preko Brdo a na snazi su zabrane za kamione i šlepere s prikolicom na brojnim putevima na Kopaoniku, Divčibarama, Goču, Goliji, teritoriji Valjeva, Šapca, Žagubice, Negotina i Majdanpeka, Ljubovije, Uba, Raške, Novog Pazara, Kraljeva i Sjenice.\nKamioni na čekaju na izlazu na graničnim prelazima Horgoš i Batrovci tri sata, a na Kelebiji, pralazu Šid i na Gradini dva sata.\nPrethodni tekstDnevni horoskop za utorak 25. januar\nStanje na putevima: Kolovozi uglavnom suvi 25/01/2022\nDnevni horoskop za utorak 25. januar 25/01/2022\nDalji rast broja obolelih u Majdanpeku, Negotinu i Kladovu 24/01/2022\nPodvarijanta omikrona BA.2 širi se Evropom 24/01/2022\nGebrejesus: Opasno je misliti da je pandemija blizu kraja 24/01/2022


Mlada Banjalučanka / Maja Miljević udružila proizvođače organskog voća i povrća – Poslovni Saradnik\nPosted by poslovnisaradnik on June 27, 2016\nEkološka, organska hrana sve je zanimljivija na tržištu BiH u šta se uvjerila Maja Miljević, mlada Banjalučanka koja je zbog potrebe da kupuje voće i povrće iz kontrolisanog uzgoja, nakon početnog hobija osnovala preduzeće.\nNjeno preduzeće jedino je, kako kaže, u BiH specijalizovano za ovaj vid proizvodnje.\n“Sada u koopreantskoj mreži imamo 16 poljoprivrednih gazdinstava, koji proizvode po našim principima, imamo agronome, stručne saradnike sa Poljoprivrednog fakulteta koji našim proizvođačima daju stručne savjete kako da proizvedu ekološku proizvodnju imamo i ljude koji su certifikovani za organsku proizvodnju i to nudimo tržištu”, izjavila je Maja Miljević za Anadolu Agency (AA).\n“Mi smo iz našeg iskustva pokušali da uradimo sve da našem kupcu damo dokaz za to što kupuju, porijeklom i dokazima, što se tiče certifikata. Sam certifikat jako puno znači jer stručni timovi izlaze na teren i pregledaju proizvodnju i daju i savjete i papir da je to ogranska proizvodnja“, kaže Miljević.\nPrevious Post Pet načina da zaštitite privatnost i identitet\nNext Post ZZO TK: Sa markicom u knjižici ne trebate plaćati putničko-zdravstveno osiguranje


Potpećka pećina uređena i otvorena za posetioce - Užicka Republika Press\nZa unutrašnje i spoljašnje uređenje Potpećke sezone koja je od danas otvorena za posetioce resorno ministarstvo, grad Užice i Turistička organizacija Užica izdvojili su osam miliona dinara. Potpećka pećina otvorena je za turiste tokom sezone koja traje od aprila do novembra, a tokom prošle godine pećinu je posetilo više od osam hiljada ljudi.\nZamena elektroinstalacija u glavnom hodniku i dvoranama, novi mobilijar, suvenirnica, info table i putna signalizacija, poslovi su koji su urađeni na ovom turističkom lokalitetu, a plan gradske turističke organizacije je da se u funkciju stavi izlazna staza i da se radi na poboljšanju putne infrastrukture do pećine, istakla je Danijela Đorđević Arsić, direktorka Turističke organizacije Užice. Ona je naglasila da postoji zainteresovanost za nova speleološka istraživanja ovog lokaliteta i da bi ona naredne godine mogla da se sprovedu.\nTihomir Petković, gradonačelnik Užica je istakao da je Ministarstvo trgovine, turizma i telekomunikacija u poslednje tri godine uložilo preko 600 000 evra u razvoj turizma na području užičkog kraja. Petković je podsetio da je novac uložen u rekonstrukciju dečijeg odmarališta na Zlatiboru, Spomen kompleksu Kadinjača, ali i u Konačište Grad, Potpećku pećinu, kao i u projekte koje realizuje Turistička organizacija regije Zapadna Srbija. Sve to po njegovim rečima značajno utiče na podizanje turističkih potencijala grada Užica.\nMinistar trgovine, turizma i telekomunikacija Rasim Ljajić je rekao da je važno Užice pozicionirati kao značajan turistički centar, ali i mesto za razvoj tranzitnog turizma kako bi se turisti koji idu prema Tari, Zlatiboru i dalje ka moru zadržali i u Užicu.\nTuristička ponuda Užica sa svim potencijalima mora se staviti u ekonomsku i funkciju turističkog razvoja grada. Iz razloga što je Potpećka pećina svojevrsna turistička atrakcija mora se više promovisati, jer 90 odsto građana Srbije i ne zna da ona postoji, a ja bih je toplo preporučii, poručio je on.\nIstičući Turističku organizaciju regije Zapadna Srbija kao primer dobre prakse koji bi trebalo da slede i turističke organizacije iz drugih delova Srbije, ministar je naveo da njegovo ministarstvo konstantno promoviše udruživanje turističkih organizacija gradova i opština Srbije sa određenih teritorija.\nInače, od prvog aprila pećina se radnim danima može posetiti u vremenu od 12 do 16 časova, a vikendom od 10 do 18. Od prvog maja pećina radi svakodnevno radi od 10 do 18 časova. Ulasci su na svakih sat vremena, a poslednji je predviđen za 17 časova. Sezona posete pećini završava se 31. oktobra.\nTreba dodati da su pojedinačne karte za odrasle 300, a za decu 200 dinara, dok su grupne za odrasle 240, odnosno za decu 170 dinara.


RTV\t17.06.2019 11:21\nRešavanjem testa iz srpskog, odnosno maternjeg jezika, danas je počelo polaganje male mature u osnovnim školama u Srbiji.\nOsim testa iz maternjeg jezika, osmaci će sutra rešavati zadatke iz matematike, a u sredu kombinovani test koji se sastoji od pitanja iz biologije, istorije, geografije, fizike i hemije.\nPomoćnica ministra u Ministarstvu prosvete, nauke i tehnološkog razvoja Vesna Nedeljković posetila je osmake u Osnovnoj školi "Veljko Dugošević" u Beogradu pred početak rešavanja testa iz srpskog jezika.\n"Danas u Srbiji polaže ukupno 69.595 osmaka, a slobodnih mesta u srednjim školama ima 76.000 i mislim da je to dobra poruka za decu, da mesta ima i da na taj način ublažimo njihov strah ili tremu, ukoliko je imaju. Sudeći po utiscima dece iz ove škole, prilično su sigurna u svoje znanje", rekla je Nedeljković novinarima.\nOna je istakla i da će u nekim školama kontrola biti veća.\n"Imamo spisak škola koje su imale manjkavosti i prethodne godine, ali mnogo manje u odnosu na neke ranije godine i tu će biti posebne kontrole", rekla je ona i dodala da će tu biti prosvetni savetnici i inspektori.\nNa pitanje da li su uvedene dodatne mere opreza rekla je da nisu, da su samo održani redovni sastanci i date instrukcije dežurnim nastavnicima i pregledačima.\n"Na dodatnim sastancima su detaljno analizirane greške iz prethodne godine. Konkretno u Leskovcu sam imala jedan takav sastanak gde sam do najsitnijih pojedinosti predočila šta je utvrđeno naknadnim pregledom testova iz tog okruga. Sve što je bilo do nas mi smo preduzeli i verujemo da će direktori škola ispoštovati stručno uputstvo, da će deca dati svoj maksimum i da će ova tri dana proći u manje stresnom raspoloženju", navela je Nedeljković.\nMaksimalan broj bodova na testovima je 40, odnosno iz srpskog i matematike po 13, na kombinovanom testu 14, a uspeh iz škole nosi maksimalnih 60 bodova.


Više od pola miliona dinara za sportsku opremu za škole - EU Delegacija u Srbiji\nBy Nebojsa objavljeno\t 24/11/2019 Vesti\nTri najbolje škole dobile su vačere za sportsku opremu u okviru izazova „TreninGO – Trčim za škole“, u organizaciji Olimpijskog komiteta Srbije, Ministarstva omladine i sporta i Delegacije Evropske unije u Srbiji. Nagrade su uručene tokom 8. Sajma sporta.\n„Sport jača telo i um i uči nas da pobeđujemo i gubimo, da poštujemo svoje protivnike a to se sve odnosi i na život! Srećan sam da smo danas svi zajedno ovde da nagradimo najbolje škole“, poručuje Engstrom.\n„Draga deco, čestitam vam na uspehu i verujem da će ove vredne nagrade koje je obezbedila Delegacije EU u Srbiji učiniti da vam nastava fizičkog vaspitanja bude najomiljeniji predmet u školi i da će vas motivisati da budete aktivni, da se bavite sportom, i da jednog dana za našu zemlju osvojite medalju na nekoj budućoj Olimpijadi“, kaže Maljković.\n„Smatram da smo ovom aplikacijom i programom uspeli da motivišemo đake da se bave sportom i rekreacijom, da se takmiče, da nauče da pobeđuju i gube, da steknu prave sportske veštine i da ih učinimo boljim ljudima“, kaže ministar Udovičić.


Zenica Online » Oni nemaju firme, farme, vikendice: Žive na kredit, nemaju imovinu, voze automobile iz 2001., evo ko su najsiromašniji bh. gradonačelnici\nPiše: T.Čalić / 6yka.com\nU Bosni i Hercegovini postoji 12 službenih gradova, a ovo su imovinski kartoni onih koji su podatke dostavili Centralnoj izbornoj komisiji BiH.\nAko je vjerovati službenim imovinskim karticama gradonačelnika objavljenim na internet adresi www.izbori.ba, u našoj Bosni i Hercegovini je vrlo lako moguće da gradonačelnik sa mjesečnim primanjima nešto manjim od 4,000 KM podigne kredit od preko million maraka, ili da, primjerice, nema u vlasništvu nikakvu nekretninu i da vozi vozilo iz 2001. god., za koji sigurno treba jaka veza za prolazak na tehničkom pregledu.\nNaravno ima i gradonačelnika milionera, pa vam u nastavku donosimo imovinske kartone 10 prvih ljudi najvećih sredina u državi koji su podatke dostavili Centralnoj izbornoj komisiji BiH.\nTako iz imovinskog kartona Mire Kraljevića, gradonačelnika Širokog Brijega, proizilazi da se ni uz platu 3,134 KM (u 2015. prihodovao je 37,617.47 KM) nije lako skućiti. Tako nije prijavio nikakve nekretnine ni u svom, ni u supruginom vlasništvu. Od imovine posjeduje samo 45.000 KM na računu i vozilo vrijedno 15, 000 KM.\nNišta lakše nije ni gradonačelniku Doboja, Obrenu Petroviću, koji je u imovinskom kartonu naveo da ima imovinu od 159.000 maraka i kredit od 200.000 KM, koji treba da vrati do kraja ove godine. Kada je o primanjima riječ, na osnovu penzije i plate prijavio je iznos od 62,400 KM.\nŠuhret Fazlić, gradonačelnik Bihaća, ima platu u visini tri prosječne plate, u toku 2015. godine zaradio je 39,724.54 KM, ali vozi Golfa iz 2001. godine čiju je vrijednost procijenio na 5.000 KM. Prijavio je i imovinu vrijednu 215.000 KM u koju ulaze kuća vrijedna 150.000, zemljište od 60.000 KM i spomenuto vozilo.\nZanimljiva situacija je i kod gradonačelnika Zvornika, Zorana Stevanovića, koji uz platu od 3,961 KM (tokom 2016. po osnovu plate primio 47,532.00 KM) prijavio i kredit od 1,100,000 KM čiji je rok za izmirenje 2020. godine. Imovinu je procijenio na 704,098.00 KM- stan u Srbiji od 117,349 KM kuća u BiH 195,583 i zemljište u Srbiji čiju je vrijednost procijenio na 391,166 KM. Kada je riječ o njegovoj suprugi, njen prijavljeni prihod je 5,971 KM, a i vlasnica je stana u Srbiji vrijednosti 58,674 KM.\nPrvi čovjek Banjaluke Igor Radojićić, u 2015. je zaradio 43,817.89, posjeduje zajednički stan sa suprugom vrijedan 80.000 KM, vozilo vrijednosti 20.000 KM, garažu od 10.000 KM, te ušteđevinu od 60.000 KM. Tu je i kredit od 35.000 KM. Radojičićeva supruga je u istom periodu ostvarila prihod od 49,862.34 KM, posjeduje zamljiše od 5,400.00, te ušteđevinu od 50.000 KM.\nNajbogatiji među gradonačelnicima je Mićo Mićić, gradonačelnik Bijeljine. Tako je u 2017. godini prijavio ukupno 54.000 KM plate, stan u Srbiji vrijedan 80.000 eura, te kuću, zemljište i poslovni prostor u Republici Srpskoj, koji zajedno vrijede 335.000 eura. Tu su i dva automobila – Mercedes 250 E i džip, čiju je vrijednost Mićić procijenio na 50.000 KM.\nU imovinskom kartonu naveo je i vikendicu u BiH vrijednosti 60.000 eura, dok na bankovnom računu ima 25.000 eura, a prijavio je i imovinu djece – stan i poslovni prostor u vrijednosti od 348 hiljada maraka.\nJoš jedan milioner među gradonačenicima je i Zeničanin Fuad Kasumović koji je prijavio prihode od plate u uznosu od 13,320 KM, te imovinu u vrijednosti od oko 1,9 miliona KM- kuća vrijednosti 150,000 KM, poslovni prostor od 750,000.00 te imovinu navedenu pod stavkom “drugo” vrijednu 1,000,000 KM. Njegova supruga je u toku 2016. godine ostvarila prihode od 57,150 KM, a posjeduje imovinu vrijednu 866,000, dok imovina djece iznosi 56.500 KM.


Arbitar od Kavkaza do Balkana - Svet - Dnevni list Danas\nPočetna » Svet » Arbitar od Kavkaza do Balkana\nJačanje Rusije na Crnom moru\nDragan Bisenić14.08.2018. 15:00\nOvome idu u prilog dva značajna prošlonedeljna događaja: potpisivanje Konvencije o Kaspijskom moru i evolucija antiameričkih stavova turskog predsednika Erdogana. Kaspijskom konvencijom Rusija je formirala luk u kome ima dominantan uticaj, a koji ide od Kavkaza, preko Kaspijskog, do Crnog mora.\nOtvorena najava turskog predsednika Erdogana u autorskom tekstu u NJujork tajmsu da „Turska ima alternative“ i da će Ankara početi da traži „nove prijatelje i saveznike“ ne znači ništa drugo nego uvod u još čvršće povezivanje s Rusijom. Do ovog koraka došlo je posle Erdoganove ocene da je slabljenje turske lire rezultat „političke zavere“ i nastojanja da se Turska potpuno porazi, za šta je nedvosmisleno okrivio SAD.\nPored ovoga, najnovije Trampove sankcije Iranu, samo jačaju rusku poziciju, jer se Rusija pojavljuje kao jedina alternativa u snabdevanju Evrope gasom preko Južnog koridora.\nOvakva situacija poslednji put je u ovom regionu postojala u vreme bliskoistočne krize od 1967. do 1970. kada su, posle egipatskog poraza 1967. sve arapske zemlje Mediterana tražile oslonac u Moskvi. Današnja situacija nije u razmerama uporediva s tim vremenom, ali je blizu da Crno more pretvori u svoju tvrđavu.\nRusija nije u poziciji da dominira Baltičkim morem, ali je nizom provokacija uspela da skrene pažnju sa regiona u kome doista ima strateške interese, tako da su krupne promene na Crnom moru prošle gotovo nezapaženo. Američki stratezi pažnju su usmerili, uz pomoć poljskih saveznika, na Suvalki prolaz na poljsko-litvanskoj granici kao potencijalnom pravcu ruske invazije u centralnu Evropu. Koristeći Crno more kao okosnicu na jugu, Rusija može da utiče na događaje i krize u regionima koji su daleko od njenih granica, na Bliskom istoku, Balkanu i Mediteranu.\nOživljavanje ruskih vojnih potencijala na Crnom moru dovodi u pitanje zapadnu vojnu strategiju u regionu od okončanja hladnog rata i raspada Sovjetskog Saveza. Ona je bila neumoljiva ekspanzija evroatlantskih institucija kako bi se okružilo celo Crno more i Rusija zadržala na ograničenoj severoistočnoj obali. Ali, zamor od širenja kao i nestabilnost na južnoj evropskoj periferiji, sa Balkanom kao epicentrom, ograničili su ovu zamisao. U isto vreme, akcije u Gruziji 2008. i Ukrajini 2014. proširile su domete Rusije na Crnom moru, tako što su u njegovu zonu uključile dominaciju u Kaspijskom regionu i u rešavanju sirijske krize.\nDo pre izvesnog vremena zapadni analitičari verovali su da će energetska kretanja ići protiv ruskih interesa, posebno dok je cena nafte bila u padu, što će automatski svesti ruski uticaj u crnomorskom basenu. Rusija je, čini se, pokazala da je sposobna da se prilagodi i da iskoristi te trendove za sticanje prednosti u ostvarivanju političkih ciljeva kao što je izrazito približavanje sa Saudijskom Arabijom u kontroli svetskih cena nafte.\nJedina značajna zapadna inicijativa u regionu je Južni energetski koridor. To je projekat koji povezuje energetsku i bezbednosnu dimenziju u razvoju infrastrukture tako da zaobilazi teritorije pod ruskom kontrolom u dopremanju evroazijskog gasa u Evropu. Ključna država u ovome je Azerbejdžan koji ne samo da ima vlastite rezerve gasa, nego je tranzitno čvorište koje povezuje Centralnu Aziju i Evropu. Južni energetski koridor, da bi bio uspešan u ostvarivanju zamisli o smanjenju ruskog uticaja, zahteva mnogo veći obim gasa nego što Azerbejdžan proizvodi.\nRusija je ovde inovirala svoj pristup. Dok je 90-ih pokušavala da blokira isporuku gasovodom Baku-DŽejhan, ona sada radije nastupa kao partner. Osim što je najveći kupac azerbejdžanskog gasa, Rusija preko gasovoda Turski tok, koji je u izgradnji i povezuje Rusiju sa evropskim delom Turske, ne obezbeđuje samo snabdevanje gasom za Tursku, nego i za celu jugoistočnu Evropu.\nOvaj gasovod, kako se predviđa, treba da bude produžen do Bugarske, Srbije, Mađarske i Italije. Rusija već sarađuje sa Azerbejdžanom snabdevajući ga gasom, tako da indirektno može da se uključi u projekat Južni energetski koridor. To će dovesti to smanjenja strateškog smisla celog projekta, jer je on zamišljen da bi umanjio, a ne uvećao ruski energetski uticaj u južnoj i istočnoj Evropi.\nPošto su američke sankcije pogodile Iran, rešenje povezano s Kaspijskim regionom, sve manje je verovatno. Iranska spremnost da prihvati morsku demarkaciju sa drugim državama stavljena je na stranu, jer je jednim delom bila povezana i zajedničkim projektima s drugim kaspijskim državama. Nema nikakvog znaka da je Trampova administracija spremna da izuzme ove projekte iz sankcija. Bez ovog dogovora, drugi deo zapadne strategije Južnog energetskog koridora, izgradnja transkavkaskog gasovoda za prenos ogromnih turkmenistanskih rezervi gasa na zapad, najverovatnije neće uspeti.\nDrugi način da Južni koridor radi punim kapacitetom jeste da se zameni turkmenistanski, za iranski gas koji bi u ovom slučaju bio isporučivan na zapad, takođe otpada. Prema tome, ili će ruski Turski tok da popuni prazninu ili će sama Rusija da postane učesnik u Južnom energetskom koriodoru, što rezultira potpuno suprotnim ishodom od onog koji je zamišljen i povećanjem ruskog uticaja.\nFederalni sudija u Džordžiji izdao je zabranu koja važi...


U Sarajevu održana jedinstvena trka ubrzanja na biciklima – Fokus.ba\nU Sarajevu održana jedinstvena trka ubrzanja na biciklima\nSarajevo je večeras bilo domaćin treće po redu jedinstvene trke ubrzanja na biciklima “Giro Drag Race”, koja se odvijala na Vilsonovom šetalištu. Učestvovala su 32 takmičara, a pobjedu je ostvario Kamer Kolar koji je 200 metara prošao za 25 sekundi.\nOrganizator je udruženje za promociju urbanog biciklizma Giro di Sarajevo.\n– Sve naše dogođaje radimo da bismo promovisali biciklizam kako u Sarajevu, tako i u BiH. Biciklistički savez BiH je prepoznao da se radi o takmičenju koje ima upravo tu namjeru i dobili smo njihovu podršku. Na ‘Giro Drag Raceu’ omogućeno je da svi bicklisti dođu i okušaju se u ovom takmičenju, bez obzira da li su članovi nekog kluba ili ne – izjavio je Nisad Selimović, predsjednik Udruženja Giro di Sarajevo.\nJedina trka ubrzanja na biciklima koja se održava u našoj regiji i na koju se može prijaviti bez licenci i potpuno besplatno, ove godine ponudila je i novitete. U odnosu na ranija pravila, da se par takmičara bori za prvo mjesto u vožnji na 100 metara, ovaj put takmičari su trebali preći duplo dužu razadaljinu, uz okretanje na polovici staze. Prvih 16 parova izvučeno je nasumično, dok je nastavak takmičenja realiziran po kup sistemu, saopćili su organizatori.


V. KADIĆ / I. STANOJEVIĆ\nFIRMA UGAŠENA POSLE IZBORA\nPOZIVAJUćI se na zvanične finansijske izveštaje, MANS navodi da je britanski Alvarium Investements konačni vlasnik većine firmi iz kompleksne mreže koja je poslužila Đukanovićima da sakriju trastove i kompanije. Prema podacima iz "Službenog lista" Britanskih devičanskih ostrva, tačno mesec dana nakon promene vlasti u Crnoj Gori, 30. septembra 2020, firma LJ Skye 2(PTC)Limited koja je upravljala tajnim poslovima Đukanovića je pokrenula postupak doborovoljne likvidacije i ubrzo je ugašena!\nU ODGOVORIMA na pitanja MANS, Đukanović je priznao da je 2012. osnovao Viktoria Trust, naglašavajući da u tom periodu nije bio javni funkcioner, i da je krajem te godine, posle imenovanja na funkciju premijera, vlasništvo nad svojim trastom preneo na sina Blaža, što je ovaj i potvrdio. Međutim, obojicu demantuje procurela dokumentacija iz koje se vidi da je u novembru 2014. dok je Milo Đukanović bio na polovini premijerskog mandata on i dalje bio jedini vlasnik "Viktorija trusta", a njegov sin "Kaperkastel trusta".\nMALVERZACIJE 330 ZVANIČNIKA\n"PANDORINI papiri" otkrivaju prave vlasnike u 29.000 ofšor kompanija, u zemljama koje imaju sa niskim poreskim stopama, poput Holandije, Irske, Singapura, Hongkonga ili nekim državama SAD. Oko deset odsto svetskog BDP drži se u poreskim oazama. Blizu 11,9 miliona poverljivih dokumenata iz 14 agencija koje se bave pokretanjem ofšor firmi, kriju tajnu imovinu više od 130 milijardera. U dvogodišnjem istraživanju, koje je razotkrilo malverzacije 330 javnih zvaničnika širom sveta, učestvovalo je oko 600 novinara iz 150 svetskih medija.\nMilo Đukanović utaja poreza pandorini papiri panamski papiri


Vlasnika nepoznatog broja možete probati potražiti putem nekog internet pretraživača, kao što je Google.\nPokrenite pretraživač i u njega unesite broj sa koga ste dobili propušten poziv. Ako je broj u vlasništvu neke kompanije ili je na bilo koji drugi način javno dostupan, u većini slučajeva ćete moći da pronađete tu informaciju.\nTakođe, provjerite internet forume, pošto brojevi sa kojih kompanije zovu korisnike često budu tema diskusija na njima, pa postoji mogućnost da je neko već spominjao broj koji vas zanima.\nVećina javnih informacija danas je dostupna na internetu, ali i pored toga službe za informisanje i dalje dobijaju veliki broj poziva sa različitim pitanjima. A jedno do čestih pitanja su informacije o telefonskim brojevima, pa ga zato možete postaviti službama za informacije o pretplatnicima vašeg ili drugih mobilnih operatera.\nOve službe se prilikom traženja takvih informacija služe internim aplikacijama i pretraživanjem baze podataka sa opšte dostupnim informacijama.


Monitoring stanja Internet sloboda u Srbiji za poslednji kvartal 2015. | Share Resurs Centar\nMonitoring stanja Internet sloboda u Srbiji za poslednji kvartal 2015.\nPregled stanja Internet sloboda u Srbiji u 2015. godini završavamo izveštajem koji pokriva poslednja tri meseca (oktobar, novembar i decembar). U odnosu na prethodne periode monitoringa, broj slučajeva povreda prava u digitalnom okruženju je ostao približno isti. Najučestalije vrste povreda i dalje predstavljaju prekoračenje slobode izražavanja i pritisci na novinare, onlajn medije, blogere, aktiviste ili pojedince zbog aktivnosti i izražavanja na mreži. Indikativno je da su novinari u velikoj meri mete pritisaka, pretnji i uvreda, jer su bili učesnici gotovo polovine takvih slučajeva koje je SHARE Fondacija zabeležila. Kao najzapaženije slučajeve napada i pritisaka na novinare možemo da izdvojimo oduzimanje opreme i brisanje snimaka novinara istraživačkog portala KRIK i uvrede novinarki TV B92 Zlatiji Labović nakon incidenta sa tadašnjim ministrom odbrane Srbije Bratislavom Gašićem.\nU periodu od oktobra do kraja 2015. godine zabeležen je manji broj sajber napada u odnosu na ranije monitoring izveštaje. Ovom prilikom bismo izdvojili tri sajber napada.\nSerija napada na server portala “Peščanik” se nastavila, s tim da počinioci prethodnih napada i dalje još uvek nisu pronađeni. Prema objavi uredništva na “Tviteru”, tokom 20. i 21. novembra dogodio se najintenzivniji DDoS napad na server u kome je učestvovalo oko 30 000 IP adresa. Poređenja radi, jedan od ranijih napada (jun 2015. godine) na “Peščanik” je vršen sa otprilike 2000 IP adresa, usled čega ih je blokirano više stotina. Ovaj slučaj pokazuje koliko je “rat kapacitetima” sa napadačima u sajber prostoru uzeo maha. Na server Mreže za istraživanje kriminala i korupcije (OCCRP) početkom decembra izvršen je sajber napad, koji je onemogućio i pristup sajtu istraživačke mreže KRIK iz Srbije (krik.rs). Informacije o napadu na server ove mreže istraživačkih novinara je na Tviteru potvrdio urednik OCCRP Dru Saliven. Takođe, Akademska mreža Srbije (AMRES) koja zapravo predstavlja “kičmu” tehničke infrastrukture servera državnih univerziteta je početkom decembra 2015. pretrpela DDoS napade, navodno sa više desetina hiljada IP adresa. Kao posledica, sajt Fakulteta organizacionih nauka u Beogradu (fon.rs) koji je hostovan na AMRES mreži bio je nedostupan. Treba ukazati na činjenicu da do sada nijedan slučaj sajber-napada na onlajn medije nije rešen.\nOvaj period monitoringa je počeo medijskim izveštavanjem o programu prisluškivanja telefonskih linija u više evropskih zemalja, među kojima je i Srbija. Poslanik u austrijskom parlamentu Peter Pilc je evropskoj javnosti ukazao na program “Eikonal”, pomoću koga su bezbednosne službe SAD (NSA) i Nemačke (BND) prisluškivale 256 telefonskih linija, od čega su tri iz Srbije. Dodatno zabrinjava činjenica da je “Eikonal” realizovan uz pomoć Dojče telekoma, jednog od najvećih operatora elektronskih komunikacija u Evropi, koji je zainteresovan za privatizaciju Telekoma Srbija.\nZnačajno otkriće istraživačke grupe “Citizen Lab” sa Univerziteta u Torontu o upotrebi špijunskog softvera “FinFisher”objavljeno je sredinom oktobra. Naime, nalazi “Citizen Lab”-a su potvrdili sumnje SHARE Fondacije da Bezbednosno-informativna agencija (BIA) koristi ozloglašeni softver, što su sugerisali procureli mejlovi italijanske kompanije “Hacking Team”. Zabrinjavajuće je da posle više od dve godine od tekstova SHARE o indicijama da se softveri kompanija “Gamma International” i “Trovicor” za masovni nadzor elektronskih komunikacija koriste i u Srbiji, nema javne debate niti makar unapređenja transparentnosti povodom ovog pitanja.\nKao u većini prethodnih monitoring perioda, uvrede, pretnje i različiti pritisci na pojedince, pre svega novinare, čine najveći broj zabeleženih slučajeva. Veliku pažnju javnosti privukle su uvrede i optužbe, mahom na društvenim mrežama, upućene početkom decembra novinarki TV B92 Zlatiji Labović, posle seksističke opaske tadašnjeg ministra odbrane Bratislava Gašića kada je Labović snimala njegovu izjavu. Posle serije protesta pod sloganom “Novinari ne kleče”, Gašić je formalno smenjen tek u februaru, iako je predsednik Vlade Srbije Aleksandar Vučić neposredno posle incidenta izjavioda zbog seksističkog ponašanja Gašić ne može više da bude ministar. Tatjana Vehovec, poznata po blogu “Mooshema”, postala je meta posle tekstova o lažnom reklamiranju hleba “Tonus”, na koje je upozorila javnost objavljivanjem dokumenata dobijenim od državnih organa. Napadi su kulminirali objavom njene adrese i broja telefona na Fejsbuku, uz komentar “da vidimo da li će još lagati”.\nKao novi vid pritisaka na onlajn medije mogli smo da vidimo oduzimanje opreme, brisanje snimaka, pa čak i prekršajne prijave zbog snimanja “na gradilištu” na primerima novinara KRIK-a, odnosno portala “Istinomer”. U oba slučaja je beogradska Komunalna policija prekoračila ovlašćenja, prvo oduzimajući opremu novinarima KRIK-a kada su pokušali da uzmu izjavu od gradonačelnika Beograda Siniše Malog, a zatim kada ekipi “Istinomera” nije bilo dozvoljeno da snimi intervju na Savskom šetalištu, zbog čega su protiv njih podnete prekršajne prijave. Zaštitnik građana je krajem decembra utvrdio brojne nepravilnosti u radu Komunalne policije tokom postupanja prema ekipi “Istinomera”. Inače, medijska kampanja protiv istraživačkih novinara BIRN-a, CINS-a i KRIK-a nastavljena je tokom novembra optužbama tabloida “Informer” da finansirani novcem Evropske komisije “ruše premijera Aleksandra Vučića”. Verbalnim napadima na tri spomenute medijske organizacije se u to vreme priključila i šefica Biroa MUP-a Srbije za saradnju sa medijima Biljana Ivković, koja je tvitovala da su BIRN, CINS i KRIK “i tužilac i sudija i porotnik, a iz inostranstva se finansiraju samo 99,6%”.\nAndrej Fajgelj, docent na Univerzitetu u Kragujevcu, priveden je krajem novembra zbog video snimka koji je objavio uoči posete gen. sek. NATO Jensa Stoltenberga, ali je posle 48 sati i saslušanja u tužilaštvu, zbog navodnog pozivanja na nasilnu promenu ustavnog poretka, pušten da se brani sa slobode. Iako je Fajgeljev video “graničan slučaj”, tj. ni u jednom delu se ne poziva direktno na nasilje i rušenje ustavnog poretka, interesantno je koliko su državni organi efikasno reagovali. Slično Fajgelju je prošao novinar portala “Oslobođenje” Tomislav Lovreković. Ovim se potvrđuje nastavak prakse “selektivne pravde”, prema kojoj u slučajevima gde je procenjeno da je ugrožena bezbednost najviših javnih funkcionera ili države nadležni organi hitno reaguju, dok u drugim slučajevima, poput pretnji novinaru Nenadu Mihailovićukoje se ponavljaju, gotovo da nema konkretne reakcije i preduzimanja mera prema osumnjičenima.\nOnlajn mediji koji izveštavaju o događajima na lokalnom nivou takođe su se susretali sa izazovima – predsednik Skupštine opštine Temerin Robert Karan zabranio je glavnom uredniku portala “Temerin info” da snima sednicu Skupštine i tražio od njega da isključi kameru. Takođe, urednicu portala “Jugmedija” Milicu Ivanović je napao rukovodilachladnjače “Porečje” u Vučju prilikom izveštavanja o situaciji u toj firmi. Prema njenim rečima, policija je fizički nasrtaj na nju i pretnje tokom obavljanja novinarskog zadatka okarakterisala samo kao prekršaj, iako je za ugrožavanje sigurnosti novinara predviđena krivična sankcija (čl. 138, stav 3 Krivičnog zakonika).\nSHARE Fondacija smatra da su nedopustivi novi vidovi pritisaka na novinare i onlajn medije, kao što su oduzimanje opreme i zabrana snimanja na javnom mestu, naročito kada ih vrše predstavnici državnih organa poput Komunalne policije. Odnos omalovažavanja koji javni službenici i funkcioneri imaju prema novinarima ne može biti osnova demokratskog društva. Višemesečne kampanje protiv novinara onlajn medija koji se bave istraživačkim novinarstvom takođe nepovoljno utiču na medijske slobode u digitalnom okruženju.\nOpisi slučajeva, relevantni linkovi i ostale informacije su dostupni u monitoring bazi SHARE Fondacije.\nStatistički pregled slučajeva za period oktobar – decembar 2015. po kategorijama\nA. Tehnički napadi na integritet sadržaja\n1. Činjenje sadržaja nedostupnim: 3\n2. Uništavanje i krađa podataka i programa: /\n3. Neovlašćeni pristup – neovlašćena izmena i postavljanje sadržaja: /\nB. Nadzor elektronskih komunikacija, narušavanje prava na privatnost i zaštitu podataka o ličnosti\n1. Elektronski nadzor: 2\n2. Narušavanje privatnosti komunikacije od strane privatnih aktera: /\n3. Povrede regulative zaštite podataka o ličnosti: /\nC. Prekoračenje slobode izražavanja i pritisci zbog aktivnosti i izražavanja na mreži (novinari, online mediji, blogeri, aktivisti, pojedinci)\n1. Iznošenje neistina: 1\n2. Uvrede i vrednosni stavovi: 10\n3. Ugrožavanje privatnosti: 1\n4. Pritisci, pretnje i ugrožavanje sigurnosti: 18\n5. Sloboda izražavanja na Internetu i radni odnos: /\nI Privatne tužbe: /\nII Krivične prijave: 2\nIII Privođenja i pritvori: 2\nIV Značajne presude: /\nV Prekršajni postupci: 1\nD. Manipulacije u digitalnom okruženju\n1. Lažno predstavljanje i krađa identiteta: 1\n2. Zloupotreba mehanizama digitalnog okruženja (između ostalog i astroturfing, botovi itd…): 1\nE. Pozivanje posrednika na odgovornost\nNisu zabeleženi slučajevi većih povreda.\nF. Blokiranje i filtriranje sadržaja\nMetapodaci, taj mračni predmet elektronskog nadzora\t#izbori2016: Zenit predizborne kampanje


Vitia: Uzorci vode će biti poslati na analizu u inostranstvo - Kosovo Online\n14. Jul 2021. • 16:31\nPotpredsednik kosovske Vlade Besnik Bisiljimi rekao je na sastanku Vlade, na kojem je glavna tema bila vanredna situacija u opštini Dečani izazvana masovnim trovanjem, da su preduzeti svi neophodni koraci i mobilisani svi potencijali u cilju poboljšanja situacije, prenosi Koha.\n"Centralna apoteka Kliničko univerzitetskog centra Kosova obezbedila je dovoljnu količinu lekova. Na osnovu uputstava ministra odbrane, KBS jedinice su u pripravnosti i spremne da reaguju. Medicinski timovi obilaze sela", rekao je Bisljimi.\nMinistar finansija Hekuran Murati rekao je da su u stalnom kontaktu sa resornim ministrima za dodelu sredstava i da će se podrška Dečanima u tom smislu nastaviti.\nMinistar zdravlja Arben Vitia rekao je da je Ministarstvo zdravlja, čim je napravljena lista medicinskog materijala za potrebe obolelih pacijenata, reagovalo i da je dobar deo lekova juče poslat i da će se snabdevanje za potrebe lečenja pacijenata u Dečanima nastaviti.\nMinistar za lokalnu samoupravu Eljbert Krasnići rekao je da je izdvojeno 150.000 evra za podršku opštini Dečani za finansiranje projekata za regulisanje vodovoda.\nKliničko univerzitetski centar Kosova Kosovska vlada Dečani Trovanje Arben Vitia\nU Dečanima i danas građani traže medicinsku pomoć\nDesetine građana Dečana i danas čekaju na ukazivanje medicinske pomoći u lokalnom domu zdravlja, zbog sumnje na trovanje, prenosi Reporteri.\nMedicinski radnik iz Dečana: Kurti i Vitia treba da prate primer Ramosaja\nBekim Hadžiu: Dečani su morali da se stave u karantin, dok se ne utvrdi uzrok trovanja